
Първо прочети това 


Тази книга може би не прилича на никоя друга, която си чел, защото ТИ определяш 
хода на действието. Все едно участваш в приключение от истинския живот. Всичко, 
което се случва в тази книга, се случва на ТЕБЕ. Ти решаваш какъв ще бъде следващия 
ти ход, ти правиш избор също както в действителността, а краят невинаги е щастлив. 
Това зависи единствено от ТЕБЕ. 


Ще участваш в много вълнуващи, а понякога и ужасяващи събития, но ще имаш и 
много Възможности да решиш какво би сторил, ако наистина попаднеш в такова 
приключение. 


През 1805 година император Наполеон планира да прекоси със своята „Велика Армия” 
Ламанша и да превземе Англия. Но за тази цел му е необходима френската флота, която 
обаче се намира в Средиземно море, хваната в капан на пристан в Тулон! 

Флотата стои там от осемнадесет месеца, докато една британска ескадра под 
командването на вицеадмирал лорд Нелсън на борда на флагманския кралски кораб 
Виктъри я чака нетърпеливо да излезе и да се бие. 

На 26 март, подчинявайки се на преките заповеди на Наполеон, френският морски 
командир Вилньов прави опит да се измъкне от Тулон. Тъкмо това чака Нелсън от 
осемнадесет месеца. Но благодарение на случайна среща с един руски търговец 
Вилньов научава местоположението на Нелсън и успява да избяга през Гибралтарския 
проток. 

Планът на Наполеон предвижда корабите на Вилньов да се отправят Към 
Антилските острови. Там те ще бъдат поправени и, заедно с фрегатите на новия си 
съюзник Испания, ще се завърнат в Европа. Ескадрата на Нелсън обаче ще ги 
преследва, изоставайки на една крачка зад тях през целия път. Ако можеше тази 
„крачка" да се удължи на десетина дни, това би дало достатъчно време на Наполеон да 
победи по-малката британска флотилия, която защитава Ламанша, и да завърши 
нахлуването си в Англия преди пристигането на Нелсън. И Нелсън наистина се впуска 
в преследване, като се насочва към британската морска база на остров Барбадос. 

На тринадесет дни път и разстояние хиляда и осемстотин мили от Гибралтар, с 
приближаването на ескадрата на Нелсън до двадесетия паралел, Велиант - един от 
кралските кораби - праща сигнали на Виктъри, че на борда му е избухнала епидемия от 
тиф. Двама моряци са починали, а петнадесет са на легло с треска. Твърде късно е за 
Велиант да се връща. Девет дни по-късно ескадрата на Нелсън пристига в Барбадос, 
взема на борда всички войскови части, които може да намери, и отплава, придружена 
от два бойни кораба от ескадрата на Кочрейн, намиращи се дотогава на пристан в 
Бриджтаун. Велиант остава под карантина и на котва извън пристанището на 
Бриджтаун. От 640 души екипаж са починали вече тридесет и един, а четиридесет и пет 
са на легло. 

След осем дни игра на котка и мишка между Нелсън и Вилньов Нелсън се досеща, че 
врагът е отплувал отново за Европа, и се втурва трескаво по петите му. Без да разбере, 
Нелсън задминава френската флота насред Атлантика и, пристигнал пръв, очаква 
нейното идване. Гонитбата завършва с прочутата и решаваща битка при нос Трафалгар, 
в която Нелсън е смъртоносно ранен. Той издъхва, видял часа на своята победа. И все 
пак в тази история има една част, която никога не е била разказвана, а и не може да 


бъде разказана, поне не в най-малките й подробности. 

С помощта на флотските и други архиви, няколко останали страници от дневник и 
част от корабния журнал правим опит да пресъздадем събитията, които са се разиграли 
на борда на кралския кораб Велиант. В тази Книга ТИ си авторът“ на дневника. ТИ ще 
преживееш странните и на пръв поглед свръхестествени случки в историята за 
„Барабана на смъртта”! 


Знаем, че авторът на дневника е бил син на един от главните лекари на служба във военноморската болница на 
Барбадос, но повече от това не е известно. Няколко страници от дневника са почти изцяло запазени. Онези от ТЯХ, 
които са използвани в книгата. са отпечатени в курсив и почти точно отговарят на оригинала. Останалото са само 
откъси - но достатъчни, за да се изградят няколко версии за случилото се и да се предложи разрешение на една 
загадка, която остава неразгадана вече двеста години. 


Как да четеш тази книга 


Главите в книгата, която държиш в ръце, са отбелязани с номера, които лесно се 
виждат и намират. Започни да четеш от глава |, ав края на текста ще узнаеш къде да 
отидеш по-нататък. Четейки книгата, ще се наложи да правиш избор, който ще узнаваш 
в края на съответната глава. Когато решиш какво да правиш, отиваш на главата, 
показана в скоби до твоя избор. 


Пример: „Къде да спя, в лодката (39). или в лечебницата на доктора (41)?” 
Ако избереш лодката, минаваш на глава 39. Ако избереш лечебницата, отиваш на 
глава 41. 


За да постигнеш пълен успех в приключението, трябва първо да чуеш „Барабана на 
смъртта”. Но тогава ще трябва да спасиш живота на човека, за когото той бие. И не 
забравяй, че ако се провалиш първия път, можеш винаги да опиташ отново. 

Схемите на следващите страници ще ти помогнат да се ориентираш на кораба. 


Сега обърни на глава 1, където започва твоето приключение. 

платната 


РЕЧНИК 


бакборт - левият борд, гледано от кърмата към носа 

бимсове - напречни греди 

боцман - отговорник по работите, свързани с бордовете, лодките, платната и 
такелажа 

боцманска свирка - свирка, с помощта на която се изпълняват различни сигнали и 
дават команди 

ватерлиния - черта на борда на кораб, до която той нормално потъва във водата 

вахта - дежурство на кораб 

вощеница - свещ 

галюн - корабна тоалетна 

илюминатор - кръгъл прозорец на кораб за осветление, проветряване и др. 

интендант - завежда снабдяването; домакин 

камбуз - корабна кухня 

каронада - едрокалибрено чугунено оръдие с късо дуло, което стреля на малки 
разстояния 

каюткомпания - обща каюта за офицерите 

комендант на кораб - главният корабен „полицай” 

кралска премия - възнаграждение (обикновено от 5 лири), давано на волнонаемни 
във военния флот 

крюйткамера - помещение за съхранение на взривни вещества 

кърма - задната част на кораб, където се намират уредите за управление 

лафет - дървена стойка с колела на оръдие 

линеен кораб - тримачтов боен платноход 

люк - отвор в палубата, водещ към подпалубните помещения 

мангуста - хищен бозайник в Азия и Африка; изтребител на отробни змии 

марсови моряци - моряци, обслужващи платната и такелава по върховете на 
мачтите 

морска миля - равнява се на 1852 м. 

мускет - старовремска голяма и тежка пушка 

най-горна открита палуба - състои се от ют, квартердек, „кръст" с отвор и бак 

нактоуз - дървен шкаф, върху който е поставен корабния компас 

нос - предната част на кораб 

орлопдек - най-долната палуба, под която е трюмът 

оръдейни портове - отвори с капаци в бордовете, през които са се подавали дулата 
на оръдията 

отходна луга - урина, използвана за пране на дрехи, тъй като сапунът не се пени в 
солена вода 

погреб (преден и заден) - хранилище за бойни артилерийски припаси 

такелаж - всички корабни въжета 

трап - всички стълби на кораба се наричат трапове 

турникет - връв, с която се стяга крайник за спиране на кръвотечението 

фалшборд - продължение на борда над откритата най-горна палуба; ограда 

фунт - мярка за тежест на гюлетата; 453.6 гр. 

щирборд - десният борд, гледано от кърмата към носа 

щорм - морска буря със сила на вятъра над 8 бала 

щурвал - кормилото, с което се управлява кораба 


5 юни 1805 г. 

Видях се и разговарях с адмирал лорд Нелсън. Мислех, че е много по-висок. Сляпото 
му око не е неприятно на вид. макар и да личи, че не вижда с него. Според мен той е 
много красив мъж. 

Флотилията отплава от пристанището днес в десет преди обяд. Забележителна 
гледка. Проследих ги с ръчния си далекоглед чак до хоризонта. Вместо куче си имам 
мангуста. Казва се Джордж, но ще го прекръстя на Хорацио. 


6 юни 

Кралският кораб Велиант стои на котва извън пристанището. Мнозина от 
матросите на борда му продължават да умират от треската. 

Баща ми даде нареждания в трюма да се спуснат кофи с Живи въглени, поръсени 
със сяра и оцет. Останалата част от кораба трябва да бъде дезинфекцирана с оцет и 
да се опуши с тлееща сяра или с факли, напоени в борова смола. Дрехите на моряците 
и мрежите трябва да се изперат с отходна луга и изплакнат в прясна вода, а самите 
моряци трябва често да се мият. Снощи част от екипажа на Велиант се опита да 
преплува до брега. Всички бяха застреляни още във водата. 


12 юни 

За Нелсън няма новини. От Антигуа пристигна шхуна, натоварена със захар. 
Капитанът каза, че корабът му бил част от конвой, но всички останали ветроходи 
попаднали в плен на френски линейни кораби. Чул също, че френска войска е напуснала 
остров Гваделупа, за да превземе британската колония на Барбуда. 

Тук на Барбадос цари безпокойство. Нелсън взе със себе си почти целия военен 
гарнизон - както и двата бойни кораба, които бяха в пристанището. Ако французите 
нападнат острова, не разполагаме с почти никакви средства за отбрана. Моята ман- 
густа засега не разпознава новото си име Хорацио. Днес валя дъжд. 


17 юни 

От десет дни вече няма нови случаи на тиф на борда на Велиант. Може би скоро 
ще бъде допуснат в пристанището. Осемдесет члена на екипажа са мъртви и два 
пъти повече още не са напълно оздравели. 

Днес в Бриджтаун пристигнаха неколцина острови-тяни от залива Сикс Мен на 
север. Те твърдят, че много хора там умирали от чума. Баща ми смята, че най- 
вероятно става дума за жълта треска. Майка ми и брат ми починаха от жълта 
треска миналата година. 

Иди на глава 2. 


2Г юни 

Пиша тези редове на борда на кралския кораб Велиант! Случиха се толкова много 
неща. но нямах Време да ги запиша в дневника си. 

Онези от екипажа на Велиант, които още не са напълно възстановени от 
треската, бяха отведени във военноморската болница. На тяхно място бяха взети 
нови попълнения моряци, изостанали в болницата от други кораби и готови за 
изписване, както и неколцина островитяни, които бяха „понатиснати" или убедени да 
приемат кралската премия. Но екипажът на Велиант продължава да е със 127 души 
по-малко от пълната си бройка, като най-остро се чувства нуждата от стрелци и 
марсови моряци. Велиант ще може да плава, но не като боен кораб, и би станал лесна 
плячка за вражеските ветроходи. 

Командирът на Велиант, Капитан Бесант, уплашен от евентуалното залавяне на 
кораба, както и от „чумата”, реши да напусне Барбадос. Надява се да попълни 
екипажа от британската база в Тринидад. В Тринидад имаме приятели и, загрижен 
за моята безопасност, баща ми успя да убеди капитана да ме откара до там. 

Дадоха ми каютата, в която се е помещавал петият лейтенант. Тя е съвсем 
мъничка, но по-голяма не ми трябва. Пътуването не е неприятно, но ми е мъчно за 
татко. Радвам се, че ми разрешиха да взема Хорацио със себе си. 


22 юни 

Тази сутрин, докато плавахме през талази от мор-ска мъгла, едва избягнахме 
срещата с испански боен кораб! Съгледвачът на върха на гротмачтата го забе-ляза 
едва когато беше на по -малко от километър от нашия нос. Откъм бакборта се 
носеше продълговат облак мъгла и капитанът даде заповед на кормчията да ни вкара 
в него. Стигнахме го в последната секунда. Испанецът, преследвайки ни в гръб, бързо 
ни догонваше и няколко сачми от каронадата на бака му за малко не засегнаха нашия 
щирборд. Кораб с големината на Велиант маневрира бавно и, дори под прикритието 
на мъглата, по-малкият и по-бърз вражески ветроход можеше да ни настигне. 

Не бяхме подготвени за бой. Дадена бе заповед за свиване на платната - зачакахме. 
Под пелената от плътна мъгла тишината се нарушаваше единствено от плисъка на 
Вълните и проскърцването на въжетата и дъските - когато изведнъж удари 
корабната камбана! Това издаваше нашето местоположение така ясно, както ако 
бяхме дали топовен залп - продължихме обаче, спотаени, да чакаме. Половин час по- 


късно те-чението ни изведе от мъглата. Слава богу, от испанския ветроход нямаше и 
следа (3). 


Велиант бе избегнал този сблъсък невредим, с изключение на един морски 
пехотинец, който - по мнението на всички - бе паднал зад борда в мъглата. Но се бяхме 
отървали благодарение единствено на добрия късмет и лошото време! От Тринидад ни 
деляха само стотина мили, ала Велиант си оставаше кораб не само неспособен да води 


битки, но дори неспособен да се изплъзва бързо! 

Капитан Бесант взе може би единствено възможното решение, макар и то да ме 
изпълни с тревога. Решено бе да обърнем обратно и да се насочим право на изток по 
тринадесетия паралел, курс далече на юг от северните морски пътища. Щяхме да го 
следваме, докато - по думите на капитана - „Велиант отново стане боен кораб, 
способен да показва не само петите, но и зъбите си дори това да означава всеки човек 
да върши работата на двама!” 

Ако някой хранеше съмнения относно решимостта на капитана, до края на деня те се 
стопиха. Следобедната почивка, наричана „вахта под палубата”, бе отменена. Щеше да 
има упражнения в стрелба всеки ден от седмицата с изключение на неделя и четвъртък, 
който бе ден за пране. Матросите щяха да бъдат обучавани и преквалифицирани - 
включително „лентяите” или онези, които имаха по-леки задължения. Бъчварят ставаше 
помощник-дърводелец. Шивачът трябваше да асистира в шиенето на платна. Бръснарят 
и месарят, който „имаше известни познания по анатомия", поемаха задълженията на 
помощници на доктора! Реших, че и аз трябва да се включа с нещо, затова предложих 
да заема мястото на „писаря” на първия лейтенант, който бе починал от треската. 
Нямах понятие от кораби, но можех да помогна с корабната документация, като 
преписвам корабния журнал и регистъра. Заех се с тази задача още същата сутрин. 

Тъй като в Каютата на лейтенанта не намерих регистъра с имената на 
новопостъпилите на Барбадос членове на екипажа, тръгнах да го търся, но не открих 
никой от старшите офицери освен лекаря - господин Селдън, който тъкмо излизаше от 
каюткомпанията. Попитах го дали е виждал първия лейтенант господин Къминс. Не го 
бе виждал, но знаеше къде мога да го намеря - на квартердека, където надзирава 
изпълнението на наказанията на провинилите се моряци. 

- Присъствал ли си някога на бой с Камшик? - попита ме той. Не бях. Може би 
трябваше да отида, но корабът така се люшкаше от огромните вълни, че стомахът ми 
нямаше нужда от допълнителни дразнения! 

- Животът на кораба е тежък - рече докторът - и често пъти кръвопролитен. Ела с 
мен и аз ще се заема с истинското ти обучение (5). Но ако ти - и твоят стомах - 
предпочитате да останете тук долу, при книжата (7), няма да ти се сърдя. 

- Нали ти казах, Бесант е мекушав - бе коментарът на моряка зад мене. - Според 
правилника ударите не могат да бъдат повече от четири дузини - но ако капитан беше 
адмирал Колингуд или господин Къминс. този щеше да получи поне двеста! 

Една от големите дървени скари, с които обикновено покриваха люковете, бе 
изправена и завързана за фалшборда на квартердека. Вече се бях досетил за какво ще 
послужи! При заповедта „Събличай!” мъжът свали куртката и ризата си и, разперил 
ръце нагоре и встрани, пристъпи към скарата. При заповед „Прикови” китките му бяха 
вързани за скарата. Миг по-късно дойде отговорът „Прикован, сър”. 


Първият лейтенант подаде нещо на капитана. 

- Военният устав - бе коментарът на всезнайкото зад мене. - Приготви се да си 
свалиш капата. 

И наистина, капитанът свали шапката от главата си и бе последван в това свое 
действие от всички на борда. След това той се зае да чете онази точка от „Военния 
устав”, която бе нарушил матросът. 

От самото начало на тази съдебна процедура един от помощниците на боцмана, 
който стоеше в най-близкия край на квартердека, препречваше от време на време 
полезрението ми. Той беше с гръб към мене и в едната си ръка държеше торба от 
червено сукно. Сега я разтвори и онова, което извади от нея, очевидно бе „котката”. 
Нейните „девет опашки” представляваха жилави върви, всяка от които дълга около 
шестдесет сантиметра. В единия си край те завършваха с възли, а в другия бяха 
сплетени, за да образуват дръжка, също увита в червено сукно. 

Помощник-боцманът бе едър мъж с китки, по-дебели от моите бедра. Преместих 
поглед от помощника към мъжа, вързан за скарата. Кожата му лъщеше от пот под 
жаркото, почти тропическо, утринно слънце. Червените белези, които кръстосваха по 
диагонал голия му гръб, говореха, че това съвсем не бе първият му досег с „котката". 

Помощник-боцманът запретна пеша на куртката си. Мислех си за разказите, които 
бях чувал, че след „котката" плътта по гърба на човек заприличва на суров черен дроб. 
Това обаче, заедно с люлеенето на кораба, ме убеди, че май се готвя да повърна. Всички 
погледи бяха приковани в квартердека. Ако реша да си тръгна, не е ли по-добре да го 
сторя сега (8), отколкото по време на бичуването? Или ще предпочета да остана (6), за 
да продължа „истинското си обучение”, както се бе изразил докторът? 

В средата на най-горната открита палуба, или така нареченият „кръст”, имаше отвор 
към палубата отдолу, макар и покрит с напречно наредени бимсове. Двете пътеки от 
ляво и дясно свързваха квартердека с бака. Господин Селдън ме заведе до предния край 
на пътеката откъм бакборта. 

- Стой тук - нареди той. - Ще виждаш добре, а ако гледката се окаве твърде тежка за 
храносмилането ти, точно под тебе има трап. Можеш да слезеш без да привлечеш 
вниманието. Повечето матроси ще са се настанили между кърмата и гротмачтата. Не 
мога да остана с тебе - добави той. - Мястото ми е на квартердека - в случай, че се 
наложи да прибягнат до услугите ми. 

С тези думи той ме остави и отиде да се присъедини към офицерите, които вече се 
събираха на квартердека. 

В единадесет часа, при шест удара на камбаната, се появи капитанът, а помощниците 
на боцмана сбраха със сбирки екипажа, за да наблюдава наказанието. Изведоха на 
палубата нарушителите, някои от които бяха прекарали нощта в трюма, оковани във 
вериги. Всички бяха спретнато облечени, навяр-но с надеждата, че стегнатият външен 
вид ще облекчи присъдата им. При извикване името на всеки от тях той излизаше 
напред, изслушваше обвинението и получаваше право да се защити. 

Наказанията бяха доста по-леки, отколкото очаквах - отнемане на дажбата грог, 
назначение на някоя мръсна работа като „отговорник по галюните” или някое 
допълнително задължение. Точно зад мен, върху фалшборда на бака, седяха двама 
обикновени моряци. Чух единият да прошепва на своя другар: 

- Някои смятат капитана за мекушав. Това може би е дар божи при първи лейтенант 
като Къминс. От мене да знаеш, по-твърд човек от него няма да намериш! 

Тъкмо бяха изречени тези думи и следващият виновник излезе напред, когато 
изведнъж усетих във въздуха напрежение. Мъжът бе редник от морската пехота, целият 
облян в пот, облечен в алена куртка, бял брич, черни ботуши и черен филцов 
„цилиндър”. Обвинението бе, че „този човек, докато е бил на пост пред корабната 
камбана, я е ударил безпричинно. Когато Велиант се е мъчел да избегне вражеския 
ветроход под прикритието на мъглата. Тази постъпка постави в опасност един от 
корабите на Негово величество, както и живота на неговите офицери и матроси."Мъжът 
упорито отхвърляше това обвинение и твърдеше, че камбаната сама е ударила. 
Присъдата бе двадесет и четири удара с камшик (4). 

Капитанът бе приключил с четенето. Шапките бяха отново положени и той се 
обърна към помощ-никбоцмана. 


- Изпълни дълга си - нареди капитанът, но още не бе изрекъл думите, когато 
прозвуча корабната камбана - два пъти. Приех това за най-обикновен ритуал, както 
свалянето на шапките, но скоро осъзнах че всички, включително и помощник- 
боцманът, бяха вперили очи в камбаната, която се намираше зад мене на бака. 
Напрегнатото мълчание се наруши от гласа на господин Къминс: 

- Пехотинецо - ти, който си на пост при камбаната. Ти ли я удари? 

Последва дълга пауза, но преди дежурният да може да отговори, разговорливият 
моряк зад мене се провикна: 

- Аз я гледах, сър, когато удари. Никой не я е докосвал. Сама удари, господин 
Къминс, сър; готов съм да се закълна в Светото писание! 

Какъвто и да бе отговорът на лейтенанта, той бе заглушен от изстрел на мускет. 
Видях как помощник-боцманът изпусна „котката”. Огромното му тяло се олюля. Той 
залитна към фалшборда. Предницата на ризата му се напои с кръв. Ръцете му се 
плъзнаха по парапета и той рухна на палубата. 

Лекарят и неколцина други се втурнаха към падналия. Видях как господин Селдън, 
все още коленичил, се извърна към капитан Бесант и поклати глава. Приех това за знак, 
че помощник-боцманът е мъртъв. 

- Никой да не мърда! - разкрещя се лейтенантът. - Комендантът на кораба. 
Командирът на пехотата. 

Искам пушките на всички войници незабавно да бъдат проверени. Ако с някоя е 
гърмяно, доведете мъжа при мене. Дърводелецо. Направи проверка на камба-ната и 
стойката. 

Макар и да бях предложил да помагам в работата, аз си оставах официален гост на 
капитана. Корабните правила не вавеха за мене - макар и да ме бяха посъветвали, за мое 
добро, да избягвам да върша някои неща. Като например да се разхождам по време на 
нощните вахти от осем часа вечер до четири сутрин. Ала ситуацията бе необичайна. 
Двоумях се дали да се върна в каютата си. 

Командирът на пехотата и един корабен полицай бяха отишли отзад на кърмата. 
Господин Къминс, комендантът, дърводелецът и друг корабен поли-цай идваха към 
мене. Тъй като все още препречвах пътя, застанал на тясната пътека, разбрах че трябва 
да се отместя и то бързо. Какво да избера да мина напред Към носа (12). Където, 
предполагах, са се запътили господин Къминс и другите, или да сляза по трапа, който 
бе под мене (10) и да се прибера в каютата си. 

Имах и друга причина да смятам, че съм неподготвен за онова „обучение”. Което 
спомена господин Селдън! Откакто бях напуснал Барбадос, тъгувах по баща си. Сега се 
чувствах много разстроен, защото осъзнавах, че той не би могъл да знае къде се 
намирам - дори дали съм жив или мъртъв! 

Ще трябва да изчакам и да разпитам господин Къминс къде мога да намеря 
регистъра. Реших да се върна в каютата си. Вече се чуваха свирки, а на горната 
оръдейна палуба се появи един от помощниците на боцмана с викове „Всички моряци 
на палубата, за да присъстват на наказанието.” Стоях и наблюдавах, докато отдолу 
наизскачаха мъже, а горната оръдейна палуба опустя с изключение на един единствен 
въоръжен пехотинец, който винаги стоеше на стража пред камбуза, докато готвачът се 
трудеше над гозбите. 

Той пазеше от предполагаеми крадци. Аз се хранех в офицерската каюткомпания, за 
която се готвеше отделно. Храната не беше хубава, но след като опитах от „овесената 
каша” буламачът, приготвян от готвача за закуска на моряците се чудех защо изобщо 
някой би искал да краде от камбуза! 

Върнах се в каютата и се опитах да се занимая с дневника си, но непрекъснато се 
разсейвах от звуците, които долитаха през отвора в „кръста” на най-горната открита 
палуба. Стените на каютата далеч не заглушаваха шума. Представляваха съвсем тънки 
прегради от брястово дърво, за да могат, заедно с мебелировката на кораба, да бъдат 
бързо разглобени и складирани в трюма при влизане на кораба в бой. 

Макар и да не присъствах, въображението и дочутите звуци ми подсказваха, че 
някой моряк ще бъде бичуван, тоест бит с камшик. Корабната камбана удари два пъти. 
Очаквах да чуя викове на болка, но настъпи странна тишина, а сетне дочух виковете - 
както ми се строи, гневни - на първия лейтенант господин Къминс. Чух думите „Ги ли 
удари Камбаната?” И да е имало отговор, той бе заглушен от забързани стъпки в 
коридора пред каютата ми. Само след миг чух същите стъпки да се връщат по обратния 
път. 

Въпреки първоначалното си решение, бях любопитен да разбера какво става. Но към 
любопитството ми внезапно се прибави странно чувство на страх - не от ставащото на 
палубата над мене, а от стъпките! Казах си, че това е смешно, и се подсетих за 
дежурния въоръжен пехотинец на тридесет метра от мене. И все пак се колебаех - дали 
да отворя вратата на каютата (11) или да я оставя затворена (9)! 

Засрамих се, че само при мисълта за бичуването ми се догади. Опитах да си внуша, 
че това се дължи повече на движението на кораба. Каквато и да бе истината, бях 
благодарен на лекаря, задето ме остави до трапа, по който „бягството” ми към долната 
палуба щеше да е лесно. 

Широкият отвор в „кръста” осветяваше добре палубата под мене. Но бях забравил за 
ефекта от продължителното стоене под ослепителното тро-пическо слънце. Когато 
заслизах надолу, сякаш се гмурнах в пълен мрак. По-скоро по инстинкт успях да се 
добера - слепешката и залитайки - до каютата си в кърмата. 

С постепенното нормализиране на зрението ми осъзнах, че има още нещо, което не 
бях предвидил. Квартердекът над мене бе скрит от погледа ми, но не и от слуха ми. 
Големият отвор в „кръста” не пропускаше само светлина! Стените на каютата не 
помагаха особено. Те представляваха съвсем тънки прегради от брястово дърво. Ако 
корабът влезеше в бой, те се разглобяваха и заедно с цялата мебелировка се складираха 


в трюма. Наблюдавах как става това вчера, по време на учение. Надявах се никога да не 
го видя в действителност! 

Чух капитанът да дава заповедта „Изпълни дълга си!” Удари корабната камбана - два 
пъти. Очаквах да последва вик на болка от камшика, врязващ се в голия гръб на моряка. 
Но вик не последва само странно мълчание. То бе нарушено от гласа на лейтенанта, 
който гневно викаше. Чух и думите: „Ги ли удари камбаната)” И да е последвал 
отговор, той се изгуби в тропота от забързани стъпки в коридора пред каютата ми. 

Макар и още да ми се гадеше от клатушкането на кораба, любопитството ми 
надделя, примесено обаче с няакво особено чувство на страх. Потиснах страха си. На не 
повече от тридесетина метра от мене, на стража пред камбуза, стоеше въоръжен 
пехотинец. Навярно съм минал на сантиметри край него на връщане от най-горната 
палуба. Не го бях забелязал, но това най-вероятно се дължеше на временното ми 
заслепение. Сигурно беше там. 

Стъпките, минали край вратата ми, бързо се върнаха - а с тях дойде и онова странно, 
необяснимо чувство на страх! Баща ми ме бе научил винаги да гледам страха право В 
очите, но все още се колебаех - да отворя ли вратата на каютата (11) или да я оставя 
затворена (9)?! 

Вече свиквах с равномерното полюшване на кораба. Но не бях подготвен за 
внезапното пропадане, което ме събори и захвърли в другия край на каютата. Ударих 
глава в писалището - достатъчно силно, за да ми се завие свят, но не дотам, че да не чуя 
гърмежа, който със сигурност бе изстрел от мускет. Трябваше ми известно време, за да 
се изправя отново на крака и да се почувствам достатъчно стабилен, за да се пусна от 
писалището. Неясното ми чувство на страх се бе изпарило. Отидох до вратата ия 
отворих. Необикновената гледка, на която се натъкнах, надхвърляше и най-развитото 
въображение. 

Изправен до камбуза в предната часта на палубата, стоеше готвачът Иванс. С една 
отрязана ръка, едно сляпо око - бяло и премрежено като мрамор - и с белязаната си 
разкривена уста той никога не е бил приятна гледка. Ала сега в единствената си ръка 
държеше месарски сатър и бе целият облян в кръв. С него бяха първият лейтенант 
господин Къминс, Комендантът и един от корабните полицаи. Не долових целия им 
разговор, но чух достатъчно, за да схвана какво се бе случило. 


Докато помощник-боцманът на квартердека се е готвел да започне бичуването. 
пехотинецът на стража пред камбуза стрелял по него и го убил! Единствената причина, 
по думите на Иванс, била че пехотинецът „сигурно напълно е откачил". Чувайки 
изстрела, Иванс изскочил от камбуза, само за да бъде нападнат от пехотинеца с 
приклада на мускета му. Иванс държал сатъра в ръка и го използвал, убивайки на място 
нападателя. По жестовете на готвача и по това. че групичката се премести от другата 
страна на камбуза, реших, че там навярно лежи трупът. Бях жиеял на гъмжащия от 
болести остров Барбадос, където ежегодно от жълта треска умираха стотици хора; бях 
помагал понякога в болницата; все още помнех агонията на майка ми и брат ми - ето 
защо бях претръпнал към уродливото лице на смъртта. Ала при гледката на 
подгизналите от кръв дрехи на готвача нямах никакво желание да зървам трупа. 

И все пак през цялото време, докато слушах, една мисъл непрестанно глождеше ума 
ми стъпките. Някой друг бе видял разигралата се пред камбуза сцена. Защо мълчеше? 
Можеше да има много причини, но -дори с риск да видя трупа - дали сега е моментът 
да разкрия тези сведения пред лейтенанта (13)? Или по добре да го изчакам В неговата 
каюта, където ще мога да го попитам и за регистъра (14)? 

Не прецених едно нещо обаче. Палубата под мене бе добре осветена от големия 
отвор в „кръста”, но тъй като бях стоял продължително време под ослепителното 
слънце, като заслизах надолу, имах чувството, че потъвам в пълен мрак. Поради тази 
причина отначало не осъзнах какво стои точно пред мене. 

Видях лице, лице с едно сляпо око бяло и премрежено като мрамор - което обаче се 
стрелкаше заедно с черния му събрат. Сгърчен белег разсичаше устните и ги 
изкривяваше в неизменно озъбена усмивка. А сега видях какво има под лицето - 
разкъсана риза. Левият ръкав висеше празен. Дясната ръка бе свита в лакътя, така че 
виждах какво стискат пръстите - месарски сатър. И сатърът, и ризата бяха целите в 
кръв! 

Стоях онемял и вцепенен от ужас. Това продължи не по-дълго от миг - след което 
изведнъж осъзнах, че до мен се намира господин Къминс с извадена сабя. 
Причинителят на внезапния ми ужас проговори. 

- Имайте милост, сър. Не ме убивайте! Това съм аз, сър старият Иванс готвачът. Бог 
ми е свидетел, че веднъж вече се разминах на косъм със смъртта. И то само преди 
минута! 


Лейтенантът свали сабята и сега забелязах, че край мене стояха също комендантът 
на кораба и един корабен полицай. Иванс се оттегли надолу по трапа. Другите го 
последваха, а заедно с тях и аз. Възползвах се от случая, за да се отделя от групичката - 
но не толкова далеч, че да не чувам какво казват. Отново говореше Иванс: 

-... луд, сър. Това е единственото обяснение. Шетам си аз в камбуза, кротко си 
изпълнявам задълженията, когато изведнъж чувам изстрел. То се знае, веднага отварям 
вратата - като очаквам отвън да видя пехотинеца на стража, дето пази някой да не вземе 
от храната, дето не му се полага. 

Господин Къминс му нареди да „говори по същество”. Заварил пехотинеца да стои с 
вдигнат мускет, от който още излизал дим - и то прицелен към квартердека. Онзи 
моментално нападнал гот-вача с приклада на мускета си. Иванс се защитил с това, 
което вече държал в ръка сатъра за месо. 

Готвачът сочеше отстрани на камбуза. Досетих се, че там се намира трупът на 
пехотинеца. Съдейки по количеството кръв по Иване и сатъра, нямах желание да 
виждам повече. Върнах се в каютата на лейтенанта, решил да го изчакам там (14). 

Почти бях привикнал да пазя равновесие, като оставя тялото си да се люлее с 
равномерното поклащане на Кораба. Но не бях подготвен за внезапното пропадане в 
мига, в който отварях вратата на каютата. Тъкмо се задържах да не полетя обратно в 
каютата, когато палубата рязко се наклони в обратната посока - изтървах вратата и бях 


запратен с главата напред навън в коридора. 

Следващият ми спомен бе, че гледам в лицето на момче, което на години 
изглеждаше да е почти колкото мене. Имаше сини очи, руса рошава коса и лунички. 
Чух думите: „..вече буден.” Второ лице застана до първото на по-възрастен момък, но 
със същите сини очи и руса коса. 

- Барет - рече второто лице. - Аз съм флотски курсант Джордж Барет. А това - 
обърна се той към момчето, - е брат ми Уилиям. Той още не е истински курсант. 

- Ще стана след две години, на петия ден от юли - последва отговорът на Уилиям. - 
Тогава навършвам петнадесет години. 

Вече бях разбрал, че се намирам в собствената си каюта и лежа в „койката” си. 
Носът ми бе изтръпнал и усещах тъпа болка в тила. 

- Паднал си - реши да обясни Джордж. - Нашият лечител господин Селдън каза, че 
най-вероятно си паднал два пъти. Носът ти беше разкьрвавен, а на тила ти има цицина 
колкото яйце. Не може при едно падане да се удариш едновременно и отзад, и отпред! 

Помнех само как изхвръкнах през вратата на каютата. 

- Тогава си ударил главата си в коридора, където те откри господин Къминс. 
Сигурно си разкървавил носа си преди това. Господин Къминс каза, че регистърът с 
имената на новопостъпилите в Барбадос членове на екипажа е бил у тебе - а когато го 
намерил в каютата си, върху него имало няколко капки кръв. Да знаеш, че той хич не е 
доволен от цялата работа! 

Пристигна господин Селдън и младите ми посетители си тръгнаха. Благодарих им и 
казах, че се надявам пак да се видим. 

- Съмнявам се - обясни лекарят. - Малкият изобщо не биваше да се появява тук, при 
госта на капитана. Аз помолих господин Къминс да прати брат му, но нашият първи 
лейтенант обича да държи курсантите си изкъсо, което изключва приятелските 
посещения. Радвам се да те видя жив. Ударът на главата е сериозен - а двама мъртви за 
един ден са предостатъчни! 

Бяха ми казали, че съм разбил носа си (за което нямах спомен), че съм оцапал 
регистъра (който така и не можах да намеря) с кръв, а за двамата мъртъвци изобщо не 
знаех нищо (15)! 

Когато групичката, предвождана от господин Къминс, стигна до трапа, по който бях 
решил да не слизам, те спряха. За моя изненада видях господин Къминс да вади сабята 
си, след което заслиза надолу в трапа, следван от коменданта на кораба и един корабен 
полицай. Дърводелецът, който в този момент бе твърде зает да гледа назад, не видя, че 
господин Къминс извади сабята си. Зад дърводелеца вървеше неговият помощник - 
бившият бъчвар. Той сега захвърли инструментите. Които носеше, и то така, че не 
можех да се върна на предишното си място - откъдето можех да наблюдавам какво 
става долу. Недодялаността на помощника вбеси дърводелеца, аи аз му се пречках! 
Оттеглих се назад по бака, чак до комина на камбуза. 

С изумление установих, че чувам разговор, в който безпогрешно разпознах гласовете 
на готвача и на господин Къминс. Думите се носеха през пушещия отвор на комина! 
Говореше готвачът Иванс: „Чувам изстрел, току пред камбуза. Знам, че отвън на стража 
стои пехотинец да не би някой да открадне от храната, дето не му се полага, тъй че 
отворих вратата. А той стои там, прицелил мускет в квартердека а от дулото още излиза 
дим! После се нахвърли върху мене! Знаете, аз имам само една ръка, та беше голям 
късмет, че в нея държах този сатър.” 

Сетне обясни как е нанесъл смоъртоносния удар и защо е целият в кръв. Зарадвах се, 
че избрах да не слизам долу! Едноръкият едноок Иканс с разкриве-ната му уста 
поначало не бе приятна гледка, а какво остава, когато целият е облян в кръв! 

Разговарящите край камбуза навярно се бяха преместили, може би. за да видят 
трупа, защото вече не чувах ясно думите им. Отново насочих вниманието си към 
дърводелеца и неговия помощник. Дърводелецът обясня-ваше на помощника, че 
главата на камбаната, както и поставката, са износени. Налагаше се да свалят цялата 
стойка долу в работилницата в предния кубрик, където да се поправи както трябва. 

Видях как свалят тялото на помощник-боцмана по трапа в задния край на пътеката, 
където стоях преди. Реших да се върна по същия път и да изчакам лейтенанта в 
неговата каюта - и по този начин да избягна гледката от работата на готвача със сатъра 


(14)! 

Не успях да прекося палубата и да стигна до камбуза - пътя ми прегради първо 
групата. която сваляше тялото на помощник-боцмана. С тях бе и господин Селдън, 
който спря, за да поговори с мене. 

- Не мога с нищо да му помогна - рече той, хвърляйки поглед към тялото. - 
Куршумът е влязъл право в гърлото и е пробил черепа отзад. Но има един човек, който 
ще е благодарен - морякът, дето трябваше да изяде боя за това, че е ударил камбаната в 
мъглата. Бесант отмени наказанието. Морякът твърди, че камбаната е ударила сама. 
Пък и всички ние чухме камбаната да бие два пъти - при двама свидетели, готови да се 
закълнат, че никой не я е доближавал! Тялото трябва да бъде свалено на орлопдека - с 
него ще се занимае шивачът на платна. Погребението ще е утре сутрин. - Той замълча 
за миг и огледа палубата. За днес няма да имаме повече неприятности с камбаната. 
Като гледам но-вия помощник на дърводелеца, може да не я поправят и до края на 
пътуването! 

Пътят ми напред все още не бе освободен. Групата с тялото бе слязла долу, но 
дърводелецът и четирима матроси мъкнеха на ръце цялата стойка с камбаната през 
палубата, на път да я свалят в предния кубрик. Помощникът на дърводелеца, който 
навярно вече бе ходил до трюма, му съобщи, че не е могъл да намери резервната 


корабна камбана в складовете на трюма. Твърдеше, че я няма, въпреки мнението на 
дърводелеца, че новият му помощник не би забелязал и кораба Виктъри. дори да 
седеше насред главната улица на Портсмът! 

Междувременно корабният полицай се бе отделил от групичката край камбуза, 
навярно за да съобщи нещо на капитана. Екипажът явно бе разпуснат с разпореждане 
да се заеме с обичайните си задължения. Двама от младите курсанти бяха слезли от 
квартердека и спрели край камбуза да видят какво става. Третият лейтенант вървеше 
след тях и двамата получиха по един як шамар през ушите за своето любопитство. 

Появи се капитан Бесант и засега се отказах от всякакви намерения да разговарям с 
господин Къминс. Двамата курсанти сега стояха до мене. Единият, все още 
разтривайки ухото си, рече на другия: 

- Чакат ни още такива плесници, ако не си държим устите затворени. Значи брат ти 
Джордж казва, че всеки път. когато камбаната удари сама, някой умира - е да, но онзи 
пехотинец, дето застреля помощник-боцмана, не е никакъв призрак! 

Това бе нова идея за мене. Реших, че е най-добре да изчакам лейтенанта в неговата 
каюта. Пък и още не бях намерил регистъра (14). 

Вратата на каютата на първия лейтенант бе отворена. Срещу вратата стоеше малко 
писалище. А на писалището лежеше регистърът. който търсех! Взех го. Кожената 
подвързия бе лепкава на пипане. Погледнах ръбата си. По пръстите ми имаше кръв - 
прясна кръв. Огледах по-внимателно ръцете си, но не открих следи от порязване. Чух 
гласа на господин Къминс отвън в коридора: „Кажете на курсант Барет да се яви при 
мене - незабавно!” От десетимата курсанти на борда на Велиант - някои от тях почти 
на моята възраст - единственият, когото бегло познавах, бе Джордж Барет. Той имаше 
брат на име Уилиям, който обаче още не бе навършил петнадесет години и беше твърде 
малък, за да бъде „истински курсант". Както изглежда, Джордж бе загазил! Господин 
Къминс влезе в каютата си. 

- Капитанът - отсече той - очаква да управлявам кораба при наличието само на две 
трети от екипажа - половината от които са необучени и недисциплинирани. За два дни 
загубихме още трима души. А сега, както научавам, един от моите курсанти е 
подхванал някаква история за омагьосана камбана, която биела сама, за да предизвести 
нова смърт! Ако все още имате работа, моля идете в собствената си каюта. Моята ми 
трябва, за да се срещна с някой си господин Барет. 

От това заключих, че сега съвсем не бе моментът да тревожа господин Къминс с 


моите загадки - които навярно щяха да се окажат нито толкова тайнствени, НИТО 


толкова важни. Отнесох регистъра в каютата си, за да се заема с преписването. 
--- 

Видях се отново с господин Къминс на обяд и вечеря в каюткомпанията, но нямах 
сгоден случай да разговарям с него. И в двата случая не се спомена нищо за сутрешните 
събития. Може би имаше някаква заповед да не се говори за това и аз прецених, че не е 
моя работа да разпитвам. 

В осем си легнах в моята „койка” - все още непрививнал със „загаси осветлението” в 
такъв ранен час. Но неусетно съм заспал, за да бъда разбуден посред нощ, както ми се 
стори, от два удара на корабната камбана. Драснах кремъка, за да погледна колко е 
часът по часовника - подарък от баща ми на заминаване от Барбадос. Беше два и 
петнадесет. В този час камбаната не се биеше. Лежах и се чудех - да изляза ли в 


коридора, за да проверя дали всичко е наред (18), или да си остана в койката (16)? Дали 
звънът на камбаната, който ми се стори, че чух, не е бил просто сън? 

Господин Селдън ми каза да не се безпокоя. Удари в главата понякога причинявали 
загуба на паметта. Но щял още веднъж да ме прегледа, за да се убеди, че нямам други 
увреждания. 

- Мисля си разсъждаваше той, докато ме почукваше с пръст, - че няма как да знаеш 
за двата смъртни случая. Настъпили са след като ти си ударил главата си. Започна се с 
помощник-боцмана, тъкмо когато се готвеше да нагости един моряк с „котката”, задето 
бе ударил корабната камбана в мъглата. Човекът твърдеше, че камбаната ударила сама - 
на което никой не повярва - и тъкмо тогава тя отново звънна! Два пъти - и този път 
имаше двама свидетели, готови да се закълнат, че никой не се е доближавал до нея! 

Исках да кажа нещо, но ми бе наредено: 

- Не говори. Ако те заболи, охкай. - Сетне продължи - После се разнесе изстрел от 
мускет - и видяхме как помощник-боцманът падна мъртъв на палубата. Знаем обаче кой 
е стрелял - пехотинецът на стража пред камбуза. Но не знаем защо - нито някога ще 
узнаем! Същият този изстрел е накарал готвача Иванс да излезе от камбуза, където е 
бил нападнат с приклад на мускет. 

Той прекъсна разказа си, за да ми съобщи, че не намира други наранявания по мене и 
да ми препоръча повече почивка, диета от гъста овесена каша и кисела супа, а може би 
и малко мляко от козата на капитана. Очаквах, че ще си тръгне. 

- О! Искаш да узнаеш края на историята. Е, Иванс може и да има само една ръка и 
едно око, но за късмет в ръката си е държал месарски сатър. Разцепил черепа на 
пехотинеца почти наполовина. Сега изпий това. Ще те приспи, за да оздравееш по- 
бързо. 

Заспах, но сънувах кошмари. Един запомних. Стоях сам на бака, когато изведнъж 
изникна Иванс, размахвайки сатъра. Краката ми отказаха да помръднат. Иванс се 
приближи, докато накрая се взрях в лицето му с бялото, премрежено като мрамор, 
сляпо око и белега, който изкривяваше устните му във вечно озъбена усмивка. Той 
вдигна сатъра и замахна. Острието мина на косъм от мене и удари корабната камбана. 
Замахна повторно, ала отново удари камбаната. Вдигна за трети път ръка - и тогава 
всичко потъна в мрак. Сигурно бях умрял. 

Жив бях! Лежах буден в тъмното - но в главата ми отекваше камбаната. В 
действителност ли бе звъняла? Драснах кремъка и погледнах часовника - подарък от 
баща ми. Беше два и петнадесет. Да изляза ли в коридора, за да разбера дали всичко е 
наред (18), или всичко е било само сън (16)? 

Оригиналните страници от дневника за 24 и 25 юни липсват. Онова, което следва, е доизмислено, за да продължи 
разказът и затова не е отпечатено в Курсив. 


24 юни 

През втората нощна вахта се случиха две неща, от които и досега настръхвам. В два 
часа и петна десет минути корабната камбана удари два пъти. Това ме разбуди, ала не 
можех да бъда сигурен дали бие в действителност или е само сън. Дори сега не мога да 
твърдя, че е било действителност - макар че други, които са били будни, както и 
вахтените, са я чули. Всички са единодушни, че звънът е дошъл откъм бака, където 


обикновено стои корабната камбана. Но снощи я нямаше! Камбаната заедно със 
стойката се намираха през три палуби в работилни-цата на дърводелеца за поправка! 


Третият лейтенант - господин Прескът, който е дежурел на щурвала, е заповядал да 
се вдигнат на крак „всички матроси” за претърсване на кораба, но преди заповедта да 
бъде изпълнена, едно от оръдията на горната оръдейна палуба се отскубнало. То 
пробило единия борд на кораба и потънало в морето, но преди това повлякло със себе 
си още две от оръдията - всяко от които тежи по два тона! Те били извадени от екипажа 
с помощта на товарните и странични мрежи - опасно начинание, в което няколко 
човека били ранени, а един опитен моряк - убит. И сега изтръпвам при мисълта, че аз 
също можех да се намирам на палубата, когато оръдията са се отскубнали, вместо на 
безопасно място в каютата си! 


25 юни 

Вчера трима мъже бяха погребани в морето -помощник-боцманът, пехотинецът и 
опитният моряк. На борда няма свещеник, затова капитанът изнесе простичка 
погребална служба. Телата бяха зашити в койки и плъзнати по дъски във водата. 

От време на време дочувам разговори сред екипажа. Днес като че ли не се приказва 
за нищо друго, освен за камбаната и за мъртъвците. Камбаната бе звъняла - при 
загадъчни обстоятелства - всичко на всичко пет пъти. Мъртвите са четирима, ако се 
брои и пехотинецът, за когото сметнаха, че е паднал зад борда в мъглата. Хората 
вярват, че на борда на кораба витае зъл дух и са убедени, че скоро ще настъпи още една 
смърт. Капитанът забрани подобни приказки, тъй като те „рушат дисциплината”, и 
заплаши с тежко наказание всеки, огото чуе да ги повтаря (17). 

ПП юли 

Изминаха почти три седмици. откакто напуснахме Барбадос. Много неща се 
промениха - и малко от тях за добро! В кошарата на главната оръдейна палуба все 
още има няколко живи говеда, но прясното месо и зеленчуците, които натоварихме на 
острова, отдавна вече са изядени или изгнили в тропическата жега. От осоленото 
говеждо и свинско, дори след продължително варене, не остава друго освен сланина и 
хрущяли, маслото граняса, а в сиренето се завъдиха червеникави червеи. 

Загадката с корабната камбана така и не се разреши. Като че ли се позабрави - 
може би защото не последва пета смърт. Възможно е да се дължи и на факта, че 


оттогава хората работят с удвоени усилия - и често изглеждат капнали от умора. 
Часовете след вечеря по традиция са отредени за пиене и пеене на любими песни, като 
„Капки коняк” и „Нанси Досън”, в акомпанимент на флейта. Но дори тогава липсва 
шумното веселие, което помня от първите си дни на борда. 

А капитанът постигна желанието си да превърне Велиант отново в боен кораб. 
Виждам как марсовите моряци се катерят по такелажа като маймунки. Стрел-ците 
потапят мишените по-бързо, отколкото успява да ги изработи дърводелецът - и за 
една минута дават залп с цялата батарея на единия борд, което - както разправят - 
бие дори рекорда на Колингуд. По мнението на господин Селдън, бръснарят и месарят 
в ролята си на негови помощници едва ли ще станат дори "фелдшери” - но са доста 
заети да превързват рани. Такива колкото щеш - резултат от пръчката на боцмана 
или камшиците на неговите помощници, използвани доста свободно за подтикване на 
екипажа към по-голямо усърдие! Няколкото елементарни хирургически умения, които 
съм придобил от баща си, ме карат да споделям мнени-ето на господин Селдън за 
неговите помощници, но едва ли мога да му го кажа. 

Мангустата ми отново избяга от клетката си. При предишните бягства винаги се 
е връщала в каютата ми, но сега я няма цял един ден. Претърсих почти целия кораб, 
но не смея да задавам много въпроси. Не съм сигурен дали капитанът знае, че Хорацио 
е с мене. Хорацио още не е решил как ще се казва. Вече реагира и на „Хорацио”, и на 
„Джордж”, в зависимост от настроението му! 

Единственото място, където не съм търсил, е в трюма. Трюмът е и мястото, 
където ме посъветваха да не ходя - единствено, струва ми се, заради ужас-ните 
зловония, която се носят оттам. Но се безпокоя за мангустата си. Виждам, че 
трябва или да събера смелост и да сляза при вонята (20), или да чакам и да се 
тревожа (19)! 

Нощта бе топла. Наметнах си само куртката. Каютата ми, която се намира на 
бакборта, бе тъмна, но откъм щирборда грееше ярка луна и осветяваше едно 
четириъгълно петно от горната оръдейна палуба. 


Нощем на щурвала има по четирима кормчии и един дежурен лейтенант. 
Комендантът на кораба и корабните полицаи правят обиколки на всеки половин час. 
Помощниците на дърводелеца и на началник артилерията проверяват по два пъти на 
всяка вахта капаците на оръдейните портове, както и въжетата и такелажа, които 
държат оръдията. Но в този момент горната палуба изглеждаше пуста. 

В каютите около мен никой не шаваше. Целият кораб бе потънал в тишина, като 
изключим нощните скърцания на въжетата и дъските или плясъка на платната при 
промяна на курса спрямо вятъра. Реших се да ида до осветеното петно на горната 
оръдейна палуба, макар и вече да бях почти сигурен, че звънът на камбаната е бил само 
сън. 

И тогава чух стъпки над себе си. Очертан от лунната светлина, видях силует, който 
тичаше по пътеката откъм щирборда. Когато стигна до бака, се скри от погледа ми, 
макар че все още чувах стъпките. 

После се разнесе гласът на коменданта: 

- Дежурният на щурвал е прав, сър. Няма камбана Дори стойка няма! Те все още са 
долу в дърводелската работилница. 

- Нали се говореше за резервна камбана? 

Въпросът дойде откъм кърмата на квартердека. Гласът бе на третия лейтенант 
господин Прескът. 

- Не можахме да я намерим, сър - последва отговорът. 

- Тогава знаете заповедта. Грябва да разбудите първия лейтенант. Той ще реши дали 
да уведоми капитана. Боцманът да свири „всички матроси”. Да се претърси всеки 
сантиметър от този кораб - и ако на борда има шегаджия, не бих искал да съм на негово 
място! 

Откъм бака чух забързаните стъпки на коменданта След миг щеше да е на трапа, 
водещ към горната палуба. Макар и да знаех, че не аз съм „шегаджията” по-добре да не 
ме виждат тук! 

Двадесет метра ме деляха от каютата ми. Да се опитам ли да я стигна без да ме видят 
или чуят (16)? Мястото, Където стоях, бе ярко осветено, но под пътеката откъм 
щирборда бе съвсем тъмно. Ако се скрия между оръдията, подредени от тази страна на 
палубата, нямаше ли да има по-удобен момент, в който да избягам (21)? 

По време на обяда в каюткомпанията същия ден се водиха оживени разговори 
относно заповедта на ка-питана да се смени курса - в направление, което щеше да ни 
върне в Европа през Канарските острови. Храна-та продължаваше да е доста по-добра 
от тази на обикновените моряци, но бяха необходими големи ко-личества от евтиното, 
сладникаво мексиканско вино, за да я преглътнеш. Добрата вест, съчетана с виното, 
като че ли развесели всички. Не бях престанал да се тревожа за Хорацио и реших, че 
моментът е подходящ да поискам съвет от господин Селдън, който поне знаеше, че 
крия мангустата в каютата си. 

Той обеща да каже една-две думи на интенданта господин Траск, който слизаше в 
трюма всеки ден. „Приеми, че знам твърде много за не дотам почтено водените сметки 
на господин Траск, за да ми отка-же тази дребна услуга." Казах на господин Селдън да 
предупреди господин Траск, че Хорацио има един неприятен навик - да скача 
изневиделица върху главите на хората! 

На кораба винаги беше оживено, но този следобед усетих, че става нещо 
необичайно. Надничайки през вратата на каютата си, видях коменданта на кораба, 
интенданта, шивача на платна и готвача вкупом да влизат в каютата на първия 


лейтенант. Реших да проверя какво става долу. 

На главната оръдейна палуба се провеждаше обучение по стрелба с големите 
тридесет и две фунтови оръдия. „Барутените маймунки” - всичките още малчугани - 
качваха гюлетата от погреба. Началник артилерията крещеше на командирите, а 
стрелците обслужваха оръдията с трескава бързина. Ревът на топовете бе оглушителен; 
след всеки залп палубата се покриваше с тръпчивата миризма на барут и с плътна 
завеса от задушлив дим, през който трудно се виждаше дори на три метра. Но във 
всичко това нямаше нищо необичайно. Насочих се надолу към орлопдека. 


+ ро 


Наобиколили люковете към трюма, стояха неколцина мъже, между които господин 
Къминс и господин Селдън. С помощта на специално изграден скрипец и въжета те 
вадеха от трюма нещо увито в брезент. Когато се показа над отвора, „нещото” се 
люшна встрани, като за малко не ме отнесе. Господин Селдън намери време да ми каже 
да се прибирам в каютата си, където щял да дойде да ме види по-късно. Тъкмо си 
тръгвах, когато зърнах сгънато листче хартия в краката си. Вдигнах го и с мисълта, че 
тук не е мястото да го разглеждам, го отнесох със себе си на горната палуба (23) 

По време на обеда в какткомпанията същия ден се водиха много оживени разговори 
относно запо-ведта на капитана да се смени курса по направ-ление, което щеше да ни 
върне в Европа през Канарските острови. Храната продължаваше да е доста по добра от 
тази на обикновените моряци, но бях необходими големи количества от евтиното, 
сладникаво мексиканско вино, за да я преглътнеш. Добрата вест, съчетана с виното, 
скоро породи онази шумна и весела атмосфера, в която можех да се измъкна 
незабелязан. 

Сега бе най-подходящият момент да сляза в трюма. За да сляза там, трябваше да 
мина през орлопдека, две палуби по надолу в този час орлопдекът би трябвало да е 
напълно пуст. Матросите все още се хранеха между топовете на главната оръдейна 
палуба. Неумението ми да слизам по стълбите в люлеещия се кораб винаги даваше 
повод за шеги, но сега никой не ми обърна внимание, докато се спусках, залитайки. 
надолу. Орлопдекът бе празен - поне тази част, където се помещаваха сандъците с 
платната и въжетата. Пред погребите в предната и задна част стоеше въоръжена охрана, 
но самите складове ме скриваха от техния поглед. 

Тук, под ватерлинията. бе мрачно и потискащо. За осветление служеха единствено 
„Вощениците на ин-тенданта" свещи окачени в тежки фенери. Над палубата тегнеше 
адска воня, въпреки платното за проветрение - парче брезент, опънато на палубата, за 
да насочва част от вятъра към вътрешността на кораба - и няколкото ръчни 


вентилационни помпи, предназначени да изсмуквнт лошия вьздух от трюма и да го 
изхвърлят през брезентовите тръди. 


чт чи ми 


ти тт! 


ИД 


Трюмът не представляваше едно помещение, а се състоеше от няколко отсеци и 
отделения - отделение за гюлета, отделение за риба, отделение за хляб, склад за 
алкохол, а в по-просторните помещения, зарити в баласт, стояха бъчвите с барут, месо 
и прясна вода. В трюма се влизаше през няколко люка. Откачих един фенер от стената 
и вдигнах капака на най-близкия от тях. За миг дъхът ми спря от вонята на гранясала 
храна, застояла трюмна вода (и други неща, за които по-добре да не споменавам). 
Надвесих фенера над отбора. Пламъкът на свещите трепна, но не изгасна. Видях 
дървени бурета, наполовина зарити в баласт - чакъл, който ги крепеше да не се 
търкалят при движението на кораба. Тихичко извиках Хорацио по име. Нищо не 
помръдна, макар че, честно казано, фенерът едва разсейваше гъстия мрак. Дали не е по 
добре да пробвам другите люкове (24), или направо да сляза в този вонящ трюм (22)? 

Откакто излязох от каютата си, палубата бе останала почти неподвижна под краката 
ми. Сега обаче явно сменяхме курса и корабът започна неудър-жимо да се люлее. Бях 
избрал място между две от петнадесетте двадесет и четири фунтови оръдия, подредени 
в редица от страната на щирборда. Тази част на палубата бе не само най-тъмната, но и 
се намираше под пътеката, откъдето щеше да дойде комендантът на кораба - и 
вероятността да пог-ледне в моята посока, докато слиза по трапа, бе минимална. 

Палубата започна да се накланя доста стръмно надолу - протегнах ръка, за да се 
задържа и сграбчих едно от въжетата, което прикрепяше най-близкото оръдие. Вкопчих 
се във въжето - ала в следващия миг ръката ми бе дръпната рязко напред и някаква сила 
ме повлече по палубата преди да успея да се пусна. Мигновено разбрах, че оръдието се 
е отскубнало от стойката си и двутонният топ, с все лафета, се търкаля свободно по 
люшкащата се палуба! 

Чувах грохота на дървените колела, докато оръдието набираше скорост. Вдигнах 
глава навреме, за да видя как прекоси осветеното от лунна светлина петно. Някъде над 
мене се чу вик „Отскубнато оръдие!” Думите почти се изгубиха в трясъка на разцеп- 
ващи се дъски от удара на оръдието в противоположната страна на кораба. Последва 
плисък и в насрещния борд зейна огромна дупка, чиито нащър-бени краища изпъкваха 
на фона на проблясващите под луната вълни, сега съвсем ясно видими. 

Изпитах едновременно шок и облекчение - шок, че се бях разминал на косъм със 
злополука или смърт, и облекчение, че откачилото се оръдие навярно е ударило в 
изгнил участък и, за щастие, бе изхвръкнало, потъвайки дълбоко в океана. Палубата 
започна да се накланя в обратната посока. И през ум не ми бе минало, че пробитият 
борд е най-малката беда, като можеше да стори оръдието - докато не чух тътена, а сетне 
и видях в осветеното от луната петно, как двете съседни оръдия се търкалят устремно 
към мене. Помъчих се да стана, но кракът ми беше безнадеждно оплетен в едно от 
скъсаните въжета. 


Сред оцелелите разпокъсани страници от бордовия журнал на Велиант са следнитите недатирани записки: ,,... 
преди отскубналите се оръдия да могат да бъдат уловени с мрежи. Имаше само неколцина леко пострадали и е 
истинско щастие, че бе изгубен само, един живот, този на...” 

Вече в трюма миризмата не бе така натрапчива, макар че с това бедите ми не 
свършваха. Буретата бяха влажни и хлъзгави, а кравата ми затъваха в подвижния баласт 
между тях. А ако Хорацио беше в трюма, несъмнено щеше вече да е скочил на 
любимото си място върху главата ми! 


Скоро се убедих, че не е между буретата и че почти нямам шансове да го намеря. 
Претърсването на всички помещения и отсеци на трюма би отнело много часове. Тъкмо 
си пропрявах път да изляза, когато кракът ми изрита измежду чакъла листче хартия. 
Взех го. Изглеж-даше старо, но беше изписано. Вдигнах го към фенера. Първите думи 
бяха: „Английско пристанище, петък, 13 юли 1799 година”, а под тях следваше списък 
с имена - Суордфиш, Венчърър. Ридаут. Без съмнение това бяха имена на кораби - 
всичко десет на брой - всички зачеркнати с мастило с изключение на два - Конкуест и 
Джейсън. Погледнах отново към мястото, където намерих списъка. От баласта 
стърчеше краят на чо-вешки пръст! 

Късно същия следобед господин Селдън дойде в моята каюта. 

- Веднъж вече ти казах - припомни ми той, - че животът на борда на бойния кораб е 
тежък и често пъти кръвопролитен. Но нямах пред вид онова, което става на този 
кораб! 

Знаех, че не бива да го казвам, но през последните няколко часа все това ми се 
въртеше в главата. 

- Това е петата смърт, нали - онази, която всички очакваха? 

Лекарят се поколеба. 

- Виждам. че никой не ти е казал. Тялото, което ти откри в трюма, веднъж вече е 
било официално погребано. Или поне така смятахме! То е на пехотинеца, чийто череп 
бе разцепен с месарския сатър. 

- Но аз видях... 

- Видял си три тела, зашити в койки. Но пехотинецът не е бил сред тях. И ако ще ме 
запиташ кой е бил на негово място - не знам. Това е въпрос, на който неколцина биха 
искали да получат отговор, включително и нашият капитан! 

Бях вдигнал тревога за трупа. За листчето хартия не казах нищо, забравил за него 
сред вълненията на момента. Но то все още бе у мене. Може би трябва да ида при 
първия лейтенант - макар че, ако то наистина е ключът към загадката, бях сигурен, че 
господин Къминс няма да ми го каже! 

Господин Селдън се канеше да си върви. Да му покажа ли листчето (25), знаейки че 
може да ми го отнеме, или да го задържа, докато препиша съдър-жанието му (27)? 

Знаейки, че имам време до посещението на господин Селдън, използувах случая да 
погледна листчето хар-тия, което намерих на орлопдека. Бях усетил, че е влажно, но не 
и че вони. Тези две неща подсказваха, че е изпаднало от „нещото", което извадиха от 
трюма. 

Разгънах листчето. Очевидно беше старо, ала написаните думи бяха напълно 
четливи. Най-отгоре пишеше: „Английско пристанище, петък, 13 юли 1799 година”, а 
под това имаше списък с имена - Суордфиш, Венчърър, Ридаут... Несъмнено бяха 
имена на кораби. Бяха всичко десет, зачеркнати с мастило с изключение на две - 
Конкуест и Джейсън. Имената нищо не ми говореха - изглежда бе списък на кораби, 
които навремето са се намирали на пристан в някое английско пристанище. Тъкмо 
прибрах листчето, ко-гато пристигна господин Селдън - по-бързо, откол-кото очаквах. 

- Е - каза той, - ако не беше вдигнал тревога за твоята мангуста - която така и не 
намерихме - щяха да минат дни преди да открием онова, което извадихме от трюма. 

Нищо не разбрах и го погледнах Въпросително. 

- Извинявай - продължи той, - предположих, че си се досетил какво е убито в 
брезента. Очевидно миризмата не е стигнала до теб! Беше труп - един доста разложен 


труп! 


Забравил за заповедта на капитана. изрекох на глас първата мисъл, която дойде в 
главата ми: 

- Петата смърт - онази, която всички очакваха! 

- И да, и не - бе озадачавщият отговор. 

Мислехме, че този вече сме го погребали. Групът бе на пехотинеца, чийто череп бе 
разцепен от сатъра на готвача! 

- Но аз видях... 

-... три тела, зашити в койки и погребани в морето. Пехотинецът обаче не е бил сред 
тях. А ако ме попиташ кой тогава, не знам. Немалко хора, като капитана например, 
търсят отговор на този въпрос. 

Ако листчето, което намерих, е изпаднало от трупа, може би беше важно и би 
трябвало да го предам на първия лейтенант - макар че ако то е ключът към загадката. 
бях сигурен, че господин Къ-минс няма да ми го каже. 

Господин Селдън като че ли се канеше да си върви. Да му покажа ли листчето (25), 
знаейки, че най-вероятно ще ми го отнеме, или да го задържа (27) и поне да препиша 
съдържанието му? 

Имах не повече от половин час до края на обеда. За това време очевидно не бих 
могъл да надникна във всички люкове към трюма - камо ли да претърся всички 
помещения вътре. Реших да свърша колкото мога побече работа. 

Поставих фенера върху комингса - защитния перваз около отвора. Самият капак на 
люка бе тежък и едва успях да го поставя на мястото му. Докато се мъчех с него. 
съборих фенера в трюма. 

- Не можеш да го оставиш там вътре. Вярно е, че има само бъчви с вода, но не трябва 
да се поемат никакви рискове за пожар на кораба - а и интендантът непременно ще 
усети липсата на фенера! 

Зад мене стоеше курсант Джордж Барет. Обясних, че търся мангустата си. 

- Ако е там долу - отвърна той, - най-вероятно ще е при храната - и плъховете, но 
тези помещения са заключени. Ще ти извадя фенера. 

Реших да го предупредя, че ако Хорацио все пак е долу, той има злощастния навик 
да скача върху главите на хората! Барет се забави по-дълго, отколкото очаквах. Когато 
най после показа глава през отвора, дори загорялата му кожа не можеше да скрие 
факта, че е блед като платно. С излизането си на палубата повърна. Попитах дали мога 
да му помогна с нещо. Отвърна ми, че най-голямата ми помощ ще бъде да се прибера в 
каютата си. Начинът, по който го каза, ме убеди, че е по-добре да не споря с него. 

Обратно в каютата, дори след като имах време да размисля, все още си въобразявах, 


че прилошаването на Барет се дължи единствено на зловонието в трюма. Но с 
напредването на следобеда долавях все по оживено сноване насам-натам, особено към 
и от каютата на господин Къминс. Любопитството ми най-сетне ме убеди да направя 
второ посещение до орлопдека. 


Около отворения от мене люк се бе сбрала група от няколко човека, сред които 
господин Селдън и господин Къминс. С помощта на специално изграден скрипец и 
въжета те вадеха от трюма нещо, увито в брезент. Когато „нещото" се показа над 
отвора, то се люшна встрани, минавайки на косъм край мене. Господин Селдън намери 
време да ми нареди да се връщам в каютата си, където щял да ме посети по-късно. 
Тръгвайки си, забелязах сгънато листче хартия в краката си. Знаех, че преча, но се 


наведох и го взех, но усещайки, че сега не е моментът да го чета, го отнесох със себе си 
(23). 

Подадох му листчето, като обясних къде и как съм го намерил. Докторът то 
погледна. По лицето му мина някакво много странно изражение, ала (за миг изчезна. 


Може би изненада, смут, гняв - но бе така мимолетно, че не разбрах кое от трите. 
Гласът му обаче бе, както винаги, спокоен и тих, когато рече: 

- Бъди сигурен, че не е нещо важно тази история е отдавна отминала и забравена. 

Ако това бе истина, очаквах да ми върне листчето и протегнах ръка. Но той просто 
не обърна внимание на жеста ми, смачка хартията и с нея в ръка си тръгна с 
обяснението, че имал много работа. 

Каквито и да бяха желанията на капитан Бесант по повод всякакви обсъждания на 
смъртните случаи и възможната им връзка с призрачния звън на корабната камбана, те 
бяха напълно пренебрегнати по време на храна същата вечер в каюткомпанията. Най- 
големи спорове предизвика липсващият член на екипажа, който е бил погребан вместо 
пехотинеца, намерен в трюма. Беше абсолютно невъзможно някой да липсва от кораба 
в продължение на шестнадесет дни и никой да не забележи! 

Всяка вечер се провеждаше преглед на матросите по техните постове, а на всеки 
десет дни се свикваше общ сбор на целия екипаж с поименна проверка по корабния 
регистър. Целта беше да се откриват дезертьорите, падналите зад борда - незабелязано 
или след сражение, както и убитите по време на бой. През последните шестнадесет дни 
имаше два общи сбора, а вторият бе едва вчера. И въпреки това не бе открит нито един 
липсващ! 

Когато се върнах в каютата си, започнах да преглеждам преписите на регистъра, 
които бяха у мене, за да нанеса в месечните отчети на интенданта направените за всеки 
моряк покупки. В главата ми се въртеше мисълта, че при толкова много новопостъ- 
пили в Барбадос, и още повече преквалифицирали се, е възможно някой да е бил 
пропуснат при преписването. Започнах с изписаните от болницата в Барбадос. 
Неколцина познавах по име - готвача Иванс, Мъри и Бартолъмю, и двамата помощник- 
артилеристи... До името на всеки бе нанесен корабът, който е напуснал, за да постъпи в 
болницата. Пехотинецът Морган, който падна зад борда, бе служил на Ридаут, а 
Парсънс, застреляният помощник-боцман - на Суордфиш (26)! 

Чух свирката за пускане на мрежите. Денем те се набиваха на рула и се разполагаха 
по горните палуби -по юта, около „кръста” и на бака - за да прикриват войниците при 
евентуален бой. Всяка вечер се сваляха и провесваха - повечето на главната оръдейна 
палуба. След последната проверка камбаната биеше осем пъти и започваше първа 
вахта. Нищо повече не можех да сторя тази вечер. 

Върнах се към книжата на следващата утрин. Както пехотинецът, убит от готвача, 
така и опитният моряк, смазан от оръдието, бяха стари членове на екипажа на Велиант 
и нямаше записки, които да укажат къде са служили преди. 


Курсант Джордж Барет надникна в каютата ми на път за господин Къминс. Попитах 
го дали знае в кои други кораби са служили пехотинецът и опит-ният моряк. 
Пехотинецът споменал нещо за Медуза. Медуза бе едно от имената върху листчето, 
което бях намерил! Опитният моряк, обясни Барет. е бил взет насила във флотата и е 
служил единствено на Велиант. Велиант не фигурираше в моя списък. По-чувствах се 
разочарован и това явно се изписа върху лицето ми. 

Над нас се разнесе вик: „Платноход - право зад кърмата!” Стояхме, занемели и 
наострили уши. Барабан започна да думка „Храбри английски матроси”. 

- Сигналът всеки да заеме поста си при бойна тревога! - възкликна Барет възбудено. - 
влизаме в бой! 

Когато барабанът замлъкна, целият кораб закипя от движение. Вцепенен от така 
внезапно настъпилите събития, попитах: 

- Аз какво да правя? 

- Едно е сигурно, тук не можеш да останеш - последва припреният отговор. - След 
десетина минути стените, мебелите, всичко ще бъде прибрано в трюмовете - или 
изхвърлено зад борда, заедно с всички живи говеда. Ако искаш да си в безопасност, иди 
в каюткомпанията. Там стените са от брястово дърво. Дъбовите трески убиват повече 
хора, отколкото вражеските куршуми или гюлета. Но ако искаш да помагаш... Няма да 
ти стигнат силите да пренасяш ранени - но щом баща ти е лекар, сигурно владееш 
някои хирургически умения. Скоро по палубите ще има предостатъчно хора, които ще 
се нуждаят от турникет - а може би ще си по-полезен при доктора! 

Знаех как се връзва турникет, макар че грохотът на оръдията ме стряскаше, дори по 
време на учения! Веднъж бях помагал на татко при ампутация - на един работник, 
който бе разсякъл ръката си, докато режел захарна тръстика на полето. Все пак имах 
избор - да помагам на оръдейните палуби (32) или на доктора в задния кубрик (31). 


27 


Веднага щом докторът си тръгна, седнах зад писалището да препиша листчето. За да 
си разчистя място за работа, трябваше да преместя някои преписи на корабните 
регистри. Бях ги използвал, за да нанеса срещу името на всеки моряк покупките, 
включително дрехи, направени от интенданта. Един от регистрите лежеше разтворен. 
Всички имена на страницата бяха на хора, постъпили на кораба в Барбадос. Учудих се 
колко много от тях познавам не само по име, но и по лице - готвача Иванс; Мъри и 
Бартолъмю, и двамата помощник-артилеристи; Децимъс Аг, един от най-добрите 
марсови моряци. Всички имена на тази страница бяха на хора, изписани от военната 
болница, а до всяко от тях бе нанесен корабът, на който са служили. Имената на 
корабите ми бяха познати. Но не означаваха нищо за мене - до този момент! 

Първото име на страницата бе Джеймс Морган, а корабът му - Ридаут. По-надолу 
следваше Елиас Парсънс - от Суордфиш. Морган бе пехотинецът, който падна зад 
борда. Парсънс застреляният помощник-боцман. Ридаут и Суордфиш - и двата 
фигурираха в моето листче! 

- Откъде взе това? 

Развълнуван от своето откритие, не забелязах, че господин Къминс е влязъл в 
каютата ми. Той взе листчето от ръката ми. Казах му кога и къде съм го намерил. 
Очаквах да се разгневи, задето не съм го предал нему или на капитана, ала в гласа му 
нямаше и следа от гняв, когато рече: 

- И си въобразяваш, че си направил важно откритие. Трябва да те разочаровам. Тази 
хартийка съдържа просто списък на корабите от несъществуващата вече ескадра на 
Мъсгрейв. Мъсгрейв е отдавна мъртъв. Открил си, че двама от убитите на този кораб са 


служили на два от корабите в тази ескадра. Има и трети - който не ще намериш в 
списъка. Той вече служеше на Велиант. Пехотинецът, който застреля Парсънс и 
нападна Иванс, е служил навремето на Медуза - още едно име от твоя списък. 

Това е съвпадение, и то не особено необичайно. Моряците често се местят и мнозина 
служат на по няколко кораба. И ако искаш доказателство, че е чиста случайност, ще ти 
кажа, че Ход, премазаният от отскубналото се оръдие, не е служил на друг кораб освен 
на Велиант. А Велиант никога не е бил в ескадрата на Мъсгрейв. 

След това ми каза, че целта на посещението му била да вземе регистрите, които му 


трябвали - не каза защо - и отнесе листчето със себе си (28). 
да 

Ако господин Къминс смяташе, че ме е убедил в липсата на каквато и да било 
загадка, грешеше! 

Един въпрос оставаше без отговор. Ако пехоти-нецът, открит в трюма, не бе един от 
погребаните в морете, то кого бяхме погребали? На вечеря в каюткомпанията същата 
вечер не се говореше почти за нищо друго. Всяка вечер преди лягане се правеше 
преглед на матросите по постовете им, а на всеки десет дни се свикваше общ сбор и 
целият екипаж се проверяваше поименно по корабния регистър. След смъртта на 
пехотинеца бяха проведени два общи сбора - вторият едва вчера. И никой не липсваше! 

На следващото утро регистрите все още бяха у господин Къминс - а аз нямах работа! 
Отидох на бака. Вече се намирахме доста на север от еквато-риалната зона на 
безветрие, където често пъти пълното затишие внезапно се сменя с щорм и ураганни 
ветрове. Не ни бе сполетяло подобно нещо, но сега вятърът се вдигаше, а такова бурно 
море не бяхме имали от началото на пътуването. От съгледвача на върха на 
бизанмачтата се разнесе вик: „Платноход - точно зад Кърмата!” 

- Виждаш ли снаряжението му? - последва вик в отговор. 

- Да, сър. корабът е линеен - и ако се съди по белотата на платната му, френски! 

Само за секунди Велиант закипя от движение. Свирката изсвири „Всички на борда”. 
Барабанчикът на бака подхвана пронизителния ритъм за „бойна тревога”. Отведнъж 
сякаш всичко около мене се задвижи. Опъваха се мрежи, които да хващат падащия 
такелаж. Платната и корабните лодки, вързани здраво за бимсовете на „кръста”, се 
обливаха с кофи вода - голяма част от която окъпа и мене! Появиха се водни помпи и 
маркучи. Войници тичаха към юта, към „кръста” и бака. Мина доста време докато 
успея да се върна на горната оръдейна палуба. Там не бе по-спокойно! 


По палубата се разхвърляше мокър пясък, вдигаха се капаците на оръдейните 
портове, а оръдията се освобождаваха от въжетата, които придържаха дулата към 
отворите. Моята каюта бе изчезнала. Матроси, понесли стените и мебелировката 
надолу, се разминаваха с други, които с мъка се изкачваха, помъкнали квичащите 
животни от кошарата, за да ги хбърлят през борда. Веднага се сетих за Хорацио, но 
зърнах господин Прескът и го попитах с какво мога да помогна. 

- Щом баща ти е лекар - отвърна той. - сигурно те е научил на нещо. Можеш да си от 
полза като поставяш турникети на оръдейните палуби (32), или - ако не ти прилошава 
от кръв - при доктора в задния кубрик (31). 

Последвах интенданта обратно в кубрикКа. Тъй като помещението бе вече 
претъпкано с ранени, готвачът и стюардът на капитана разполагаха но-вите ранени на 
палубата пред вратата. Интендан-тът се спря край един мъж, когото тъкмо бяха 
положили на палубата. 

- Мъртъв е - каза той. 

- Не бяхме сигурни - отвърна стюардът. - По тялото му няма никакви рани. 

Интендантът клекна и обърна тялото на една страна. Видях как рязко дръпна нещо. 
Показа ни дъбова треска дълга двадесетина сантиметра, дебела колкото пръст в единия 
край и остра като игла в другия. 

- Право в сърцето рече той, сякаш е намушкан с кинжал! 

- Както казах, не бяхме сигурни повтори стюардът, - а когато познаваш човека от 
толкова време, по-добре да си сигурен. Преди да постъпим на Велиант, двамата с него 
прекарахме пет години заедно на борда на Джейсън. 

Джейсън бе едно от двете незачеркнати имена в списъка, който бях намерил. Но 
тази мисъл отлетя почти мигновено от главата ми! 

Гледах през отворената врата на кубрика. По масата все още се стичаше вода. 
лисната, за да измие кръвта. Отгоре лежеше дребна фигура, лицето - бяло като платно, 
очите - затворени, русата коса - сплъстена от кръв. По-голямата част от дясната ръка бе 
откъсната. Дребната неподвижна фигура беше на Джордж Барет. Отидох до масата и 
застанах до доктора. Той едва ме погледна и се зае да разрязва десния ръкав на ризата. 

- Китката може и да не е засегната - каза той, - но ако ампутираме на става, костта 
трудно ще зарасне. Ще трябва да режем над китката. Приготви турникет и компрес. 

Бръснарят държеше момчето, но от ром нямаше нужда. Слава богу, Барет бе изгубил 
съзнание. Навярно шокът от това, че видях Барет, ми бе вдъхнал фалшива 
самоувереност, но се залових за работа със сигурна ръка. 

Мястото на рязане се отбелязваше първо с лента, а сетне се правеха резки със 
скалпел. С помощта на чаршаф с дупка по средата издърпах нагоре плътта - която 


после щеше да покрие раната - докато докторът отряза с трион двете Кости под лакътя. 
Разхлабих турникета, за да може докторът да намери артериите и да ги зашие с 
копринен конец. Раната бе зашита и бинтсвана. 

Нямаше време за размисъл. Масата бе измита и друг ранен вече лежеше на нея. (30). 

Помня, че до съзнанието ми бавно проникна ми-сълта, че стрелбата е спряла, а от 
горните палуби долитат гръмки викове „ура”. Ала докторът не спря да работи и за 
секунда. Мнозина още чакаха и се нуждаеха от внимание. След известно време лично 
капитанът дойде в кубрика. 

Цели два часа, обясни той, сме водили битка с Ви дьо Кале. Кораб с двойно по-тежки 
оръдия от тези на Велиант. По пладне френският ветроход напуснал сра-жението след 
загуба на фокмачтата и половината си бизанмачта. преследван от нашия ожесточен 
огън. Тези вести предизвикаха глухо „ура” у ранените - макар че аз лично не изпитах 
особено въодушевление. 


Работата в кубрика продължи, докато и последният човек не бе отнесен от масата - 
мъртъв. Някои бяха починали преди да стигнат до нея - от тежките си рани или от 
загуба на кръв, докато чакат. 

Мъртвите бяха осемнадесет, а ранените още по-вече. Пред камбуза под бака бе 
сглобен лазарет от брезентови платна. 

Открих, че сега на кораба цари същото оживление, както по време на битката. 
Въздухът бе наситен със силната миризма на оцет. използван за измиване на кръвта от 
палубите. Самият Велиант бе претърпял тежки повреди и сега започваше дългата 
работа по поправките. Каютата ми все още я нямаше. Интендантът се спря да ме попита 
как съм. Отвърнах му - „Капнал”. Той обясни, че повечето моряци ще спят по палубите 
тази нощ, но за мене е уредил „хамак” - в една от корабните лодки, завързани за 
бимсовете на „кръста”! 

Нощта бе топла, а в лодката удобно, но не можах да заспя. Главата ми бе пълна със 
събитията от изминалия ден. Мислите ми се върнаха в онзи миг пред кубрика и думите 
на интенданта „сякаш е намушкан с кинжал” а после тези на стюарда „Двамата с него 
прекарахме пет години заедно на борда на Джейсън.” В моя списък имаше десет 
кораба. Осем бяха зачеркнати. А може би сега вече бяха девет - и дали не предстоеше 
още една смърт? Но морякът, премазан от оръдието, като че ли нямаше връзка със 
списъка. И кой бе липсващият, погребан в морето? 

Сънят най-сетне ме пребори. Събудих се, за да открия, че още не бе съмнало. 
Покатерих се от лодката. Облечен бях в чужди дрехи, тъй като моите бяха подгизнали 
от кръв. Реших да посетя Джордж Барет в лазарета на долната палуба (33) - но може би 


щях да имам по-представителен вид, ако преди това успея да си възвърна собствените 
дрехи от трюма (35). 

Задният кубрик служеше за трапезария на помош-ниците и старшите курсанти. Сега 
масата бе добре измита и поставена в средата на помещението. Сандъците на 
курсантите бяха подредени един до друг и покрити с платно, за да се направи пейка за 
ранените. На масата имаше свещи в ламаринени конуси, а по стените - окачени фенери. 
На една преносима печка се грееше вода. Инструментите на доктора - триони, ножове, 
форцепс, игли, сонди и ножици - бяха подредени и готови за работа... Господин Селдън 
с помощниците си бе вече там, навил ръкави до раменете - в очакване на първите 
ранени. 


Стори ми се, че изминаха часове преди да започне стрелбата. Пръв гръмна Велиант - 
със залп от батареята на главната оръдейна палуба. Шумът бе оглушителен, но нищо в 
сравнението с онова, което последва. Когато врагът отвърна на нашия огън, към шума и 
вибрациите на собствените ни оръдия се добави грохотът от цепещо се дърво - 
гюлетата на вражеските оръдия улучваха целта си. Този грохот се редуваше с почти 
пълно затишие - не по-малко страшно, докато корабите маневрираха, за да зае-мат 
позиция. Сетне отново започваше стрелбата. В кубрика взеха да пристигат първите 
ранени. 

Окървавените, окадени от пушека тела, с откъс-нати или премазани крайници, за миг 
изтриха от съзнанието ни всяка мисъл за ада над нас. Първият ранен бе на масата - 
ловки ръце срязаха дрехите, за да се открие раната. Бръснарят - як мъжага - трябваше 
да притиска пациента, да налее ром в гърлото му и да пъхне кожена каишка между 
зъбите му. Задачата на месаря бе да асистира в операцията, ала ръцете му трепереха и 
виждах, че от него полза няма. Захванах аз да подавам инструментите - като първо ги 
загрявах в топла вода, за да се намали шокът, особено при ампутация. 

В жегата от печката и свещите изпаренията от ром и пот започнаха да ме удрят в 
главата. Хирургът работеше без почивка, но докато ровеше с форцепса за куршум, 
заседнал в плешката на един моряк, аз се възползвах от случая и излязох от кубрика за 
глътка свеж въздух. Интендантът, който пренасяше ранени, ме последва навън. 

- Месарят загуби съзнание - рече той. - Бръс-нарят го бива да притиска ранените - за 
това не се изисква особено умение, но иначе е по-безпомощен и от месаря! Ако смяташ, 
че ще се справиш, сега не е време за излишна скромност! (29) 

Избрах горната оръдейна палуба с надеждата. че двадесет и четири фунтовите 
гюлета ще са по-малко страшни от тридесет и четири фунтовите оръдия, разположени 
на палубата отдолу. А може би и въздухът нямаше да е така наситен с пушек и 
задушаващ благодарение на отвора в „кръста”. Бе настъпило напрегнато затишие. 
Оръдията се пълнеха и зареждаха. Стрелците чакаха, а мнозина използваха тази 
последна възможност да съобщят кой да наследи вещите им, ако загинат в боя. Един от 
артилерийските офицери свали кърпата от врата си ия превърза през ушите ми. 

Няма да заглуши грохота, но поне го прави по-поносим. 

Стрелбата започна с топовете от главната оръ-дейна палуба. Един задъхан юнга се 
яви на горната палуба със съобщение от капитана за лейтенанта, ръководещ стрелбата. 
Заповедта бе оръдията да се вдигнат с десет градуса. А целта - да минем откъм 
бакборта на френския кораб на разстояние от половин миля и да дадем залп, когато 
нашият щирборд е високо, за да прережем мачтите на врага. 


Грохотът на оръдията на Велиант още не бе заглъхнал, когато шумът на разцепващо 
и раздиращо се дърво ни даде да разберем, че неприятелят ни връща огъня. До мен 
паднаха двама мъже. Бедрената кост на единия бе счупена. Стърчеше през плътта на 
бедрото му, а от прекъснатата му артерия шуртеше кръв. Сложих турникет, като му 
казах да го разхлаби само колкото да не спира напълно кръвообращение-то. Обърнах се 
към другия ранен, за да открия, че готвачът Иванс бе вече клекнал до него. 

- Трябваше да угася огъня в камбуза преди да дойда - рече той. - В последната битка 
си имах две ръце и две очи - и бях помощник-топчия - но не ми се ще да мисля, че 
ставам само за правене на какао! 

Вече отнасяха някои ранени долу. Мъртвите - а подозирах, и умиращите - биваха 
безцеремонно из-хвърляни зад борда без официалности и последно причастие! 
Стрелбата продължаваше, накъсвана от почти пълни затишия, докато корабите 
маневрираха, за да заемат позиция, но - докато лазех по подгиз-налата от кръв палуба и 
оказвах, според силите си, помощ - си дадох сметка, че грохотът и трескавата дейност 
наоколо вече нито ме плашат, нито ме разсейват. 

Интендантът, който пренасяше ранени, приклекна до мен. 

- Месарят е припаднал в кубрика - съобщи ми той. - Бръснарят успява да притиска 
ранените, но за друго не го бива. Наблюдавах те как работиш... 

Молеше ме да помогна на доктора. Съмнявах се дали ще ми стигнат умение и 
смелост. Да поема ли този риск (29) при положение, че със сигурност щях да съм от 
полза и тук (34)? 


33 


В лазарета заварих господин Селдън. Попитах дали има още нещо, с което да 
помогна. 

- Не - отвърна той. Мисля, че мога да разчитам на помощниците си да сменят 
компресите с оцет на раните от изгаряне и да раздават опиумова тинктура. - Попитах го 
за курсант Барет. - Той е млад. Силен. Ако не развие тетанус, има големи шансове да се 
оправи. Сега е буден. Иди поприказвай с него. 

Прекосявайки до мястото, където лежеше Барет, видях, че господин Селдън си 
тръгна. Учуди ме нео-чакван вик на ура, който се надигна от ранените. 

- В твоя чест е - обясни Барет. - Знаят какво направи вчера. 


ТУ 


Изпитах необяснимо желание да се разплача - но запазих достатъчно самообладание, 
за да кажа, че всеки друг би сторил същото и да попитам Барет как се чувства. Може би 
трябваше да се досетя, че загубата на дясната му ръка го вълнуваше по малко, 
отколкото как това би се отразило на повишението му. 

- Би трябвало на деветнадесет да взема изпита за лейтенант. Господин Къминс е вече 


първи лейтенант, а е само на двадесет и три. А лорд Нелсън е командвал бригантина 
още преди да е навършил двадесет и една. 

- Сега е адмирал - отвърнах аз, - и като че ли добре се справя с една ръка и едно око. 

Знаех, че Нелсън вече е бил контраадмирал, когато е изгубил ръката си - но думите 
ми постигнаха желания от мене ефект. Джордж Барет изглеждаше къде къде по-весел! 
Възползвах се от случая да го попитам нещо, което се надявах да прозвучи съвсем 
естествено: 

- Да знаеш случайно дали се е случило нещо необичайно с десет кораба, които са 
били в някакво английско пристанище на 13 юли 1799 година? 

Другите разговори, които се водеха около мене, секнаха. Във въздуха се усети 


напрежение. 
- Не е никаква тайна - отвърна Барет, -просто нещо, за което флотата избягва да 
говори. И не става въпрос за „някакво английско пристанище”. „Английско 


пристанище” е наименованието на кея В Антигуа. Това бе последното място, където 
моряк бе „бит от цялата флота”, задето е ударил офицер - един курсант. 

- Какво значи - попитах аз, - „бит от цялата флота”? 

- Щом настояваш да знаеш - отвърна той, - виновникът се връзва в най-голямата 
корабна лодка и се развежда от кораб на кораб. На всеки кораб получава определен 
брой камшични удари. В този случай са били петдесет, когато стигнали до десетия 
кораб, морякът бил мъртъв. Говори се, че последните петдесет камшика били нанесени 
на труп. Затова за този инцидент се мълчи! (36) 

Стюардът на капитана повика интенданта да му помогне в пренасянето на още 
ранени до кубрика. Като видя нежеланието ми да напускам палубата, интендантът се 
отказа да ме придумва и тръгна. 

Оръдията, които през последните няколко минути мълчаха, отново загърмяха. 
Гюлетата от неприятел-ските топове удряха кораба на нивото на горната оръдейна 
палуба и разпръскваха смъртоносен дъжд от дъбови трески. Последва ослепителен 
блясък и оглушителен взрив, доловим дори над грохота на оръдията - през един от 
оръдейните портове бе влетял куршум и взривил гюле на палубата. 

Макар и временно заслепен от блясъка. В ушите ми прокънтяха писъци - 
пронизителни и непрестан-ни. Зрението ми се проясни. На десетина метра през пушека 
разпознах фигурата на Джордж Барет. Лице-то му бе обляно в кръв. Не виндах очите 
му, но реших, че е ослепял. Той се препъна в едно от оръди-ята и падна връз него. За 
миг тялото му се изпъна, сетне се отпусна неподвижно, а крайниците му се полюшваха 
като на парцалена кукла. Писъците бяха престанали. Куршум на снайперист, прицелил 
се през оръдейния порт, бе попаднал точно в целта. 

Чувствах, че всеки миг ще повърна. Изправих се на крака - цялото ми тяло 
трепереше - и потърсих нещо, на което да се опра. В този миг усетих болка в гърба, 
сякаш от допира на нажежено желязо. Краката ми омекнаха. Рухнах на палубата. 
Помъчих се да стана но от кръста надолу бях безчувствен. Плъзнах ръце по тялото си и 
пръстите ми напипаха нещо топло и мокро. Вдигнах длани, само за да установя, че 
целите са облени в кръв. Над мене се надвеси Иванс. 

- Ще те сваля при доктора, ако ще и сам да те нося. 

Иванс още не бе тръгнал да търси помощ, когато почувствах - някак изведнъж - да 
ме обзема необикновено спокойствие. Досетих се, че кървя обил-но от стомаха, но 
знаех, че няма начин да спра кръвта. Мнозина чакаха преди мене и докато дойде моят 
ред при доктора, щеше да е много късно. 


По време на сражение съществува правило, че ранените получават помощ от лекаря, строго спазвайки реда си, 
неза-висимо от своя ранг и чин. Когато при Трафалгар снайперист ранил смъртоносно Нолсън, той бил отнесен в 
кубрика. Макар и още не осъзнал, че умира, Нелсън заповядал на хирурга Биъти да се погрижи първо за другите 
ранени. Биъти оста-вил Нелсън, за да ампутира крака на един курсант. 

На горната оръдейна палуба видях господин Къминс и господин Прескът да 
разговарят. Възнамерявайки да си възвърна дрехите от трюма, реших, че е най-добре да 
попитам интенданта. Спрях до господин Къминс и Прескът с надеждата, че единият 
или другият ще знае къде мога да открия господин Траск и зачаках да прекъснат 
разговора си. Гласът на господин Къминс, макар и не съвсем ядосан, определено 
издаваше нарастващото му нетърпение: 

- Господин Прескът. Фактът, че поемам вместо вас първа вахта до полунощ, би 
трябвало да ви радва - а не да става повод за спор... 

Като ме забеляза, той тутакси млъкна. Извиних се, че ги прекъсвам, и си зададох 
въпроса. Отговори ми господин Прескът: 

- Интендантът е или на орлопдека, или в трюма. А, както чувам, заслужаваш 
поздравления. Целият кораб говори за чудесната работа, която свърши вчера. 

Господин Къминс само изсумтя, което взех за съгласие от негова страна. Усетих, че 
трябва да се оттегля - и то бързо! 

Господин Траск наистина бе на орлопдека, близо до носовия погред. 

- Ис какво мога да съм полезен днес на помощник-доктора? - пошегува се той. Казах 
му, че си искам дрехите. - Лесна работа - отвърна той. - Знам къде складираха 
сандъците. Аз ще сляза долу с фенер, а ти ще ми посочиш кой е твоят сандък. 

Продължихме разговора, като аз се провиквах надолу в люка. Видях моя сандък. 
Видях също, че ще трябва да размести доста друг багаж, за да го измъкне. Но господин 
Траск се захвана за работа без да се оплаква. Имаше един въпрос, на който силно 
желаех да получа отговор. Надявах се така да го задам, че да прозвучи съвсем 
естествено. 

- Господин Траск. Случайно да знаете дали се е случило нещо необичайно с десет 
кораба в някакво английско пристанище на 13 юли 1799 година? 

Последва дълго мълчание преди да получа отговор. 

- Има една история - рече той. - Ще ти я разкажа - макар че не ти препоръчвам да я 
повтаряш. Нашите лордове и офицери не одобряват тя да се разпространява. Кълнат се, 


че в нея нямало капка истина, което най-вероятно означава, че е тъкмо обратното, но 
така или иначе, тя не представя флотата в добра светлина. И не става въпрос за 
„някакво английско пристанище", а за едно място, наречено „Английско пристанище”, 
на остров Антигуа, близо до твоите родни места. Тогава за последен път моряк е „бит 
от цялата флота”, и то само защото ударил един курсант - който най-вероятно си го е 
заслужил. 

Вече бе изровил сандъка ми (37). 

Господин Селдън ме чакаше пред лазарета. 

- Исках да ти благодаря за вчера - рече той. - Ако не показах никаква изненада по 
време на работата, то е защото баща ти ми каза, че проявяваш забележителни знания и 
талант в областта на хирургията. И още нещо. Чух какво току-що ти разказа Барет. 
Повярвай ми - без да питаш защо - че има много основателна причина да не повтаряш 
тази история - особено на този кораб. 


Явно бе, че повече няма да ми каже. Но аз уважавах господин Селдън и щях да 
изпълня неговия съвет. Както очаквах, Каютата ми все още не бе възстановена - но се 
надявах поне да възвърна собствените си дрехи, затова тръгнах да диря господин Траск. 

Открих го на орлопдека да разговаря с коменданта на кораба и с началник 
артилерията. 

- Тревожиш се, че ти липсват някакви си гюлета и един спусък от оръдие - 
изчезнали, вероятно, по време на боя. А аз трябва да отговарям за изчезва-нето на 
корабната камбана и, ако щещ вярвай, на един барабан! - Забелязвайки ме, той 
прекъсна разговора и дойде при мене. - И какво мога да сторя днес за нашия помощник- 
хирург? - пошегува се той. - Още не сме открили твоята мангуста. 

Бях се отказал от всякакви надежди да намеря Хорацио. Казах му, че си искам 
дрехите. Исках си и дневника. Имах много неща за записване - но реших, че сега не е 
моментът да питам за него. Сандъкът с дрехите ми бе върнат незабавно. Господин 
Траск предложи да отида в лечебницата на доктора, за да се преоблека, а може би и да 
оставя сандъка си там. 

- Господин Селдън няма да има нищо против -каза той. - От вчера всички са ти 
приятели - с изключение може би на господин Къминс. Днес той не е ничий приятел - 
освен на господин Прескът. Чух го да казва, че довечера ще поеме първа вахта вместо 
него. Държи се, сякаш очаква неприятности. Може би е просто суеверен - нали днес е 
петък, 13 юли! 

С напредването на деня времето продължи да се влошава. Задържа се топло, но 
гъсти облаци забулиха небето, а морето се покри с бели вълнички. Господин Селдън ме 
заговори след вечеря. 

- Онези, които твърдят, че познават времето - обясни той, - предвещават буря, макар 
че аз не бих се обзаложил! Траск ми каза, че снощи си спал в една от корабните лодки. 
Ако се боиш от бурята, можеш да пренощуваш в лечебницата. 

Предпочитах лодката (39), но дали лечебницата в близост до задния кубрик на 
орлопдека. не бе по-разумният избор (41)? 

Господин Траск заедно със сандъка ми се качи на палубата. 

- Какво означава - запитах аз. - да бъдеш „бит от цялата флота”? 

- Връзват провинилия се моряк в най-голямата корабна лодка и го разкарват от кораб 
на кораб. В Английско пристанище виновникът е получавал по петдесет камшични 
удара на всеки кораб, когато стигнал до десетия, лекарят установил, че е мъртъв. 
Капитанът заповядал последните петдесет камшика да се ударят на трупа. 

Очевидно нетърпелив да смени темата, той предложи да се преоблека в лечебницата 


на доктора и да оставя сандъка си там. 

- Господин Селдън няма да има нищо против. От вчера целият кораб много те обича! 

- Не и господин Къминс - отвърнах аз и му разказах за случката на орлопдека. 

- Тъй като господин Къминс по принцип не дава нощна вахта, изглежда очаква 
неприятности. Нашият първи лейтенант винаги очаква неприятности. Липсва му 
зрелост. Така е, когато се дават офицерски чинове на толкова млади хора. Само преди 
шест години господин Къминс беше прост курсант - но забрави, че съм ти казал това. 
Не биваше да го споменавам. А, докато не съм забравил, още не сме открили твоята 
мангуста. Съжалявам. 

Вече се бях отказал от всякакви надежди, че Хорацио е още жив, но благодарих на 
господин Траск за любезността му. 

Посетих Джордж Барет, ала го заварих заспал - бяха му дали опиумова тинктура. 

Видях господин Селдън чак на храна същата вечер. Това бе първата му възможност 
да ми благодари за помощта, която можах да му окажа в кубрика: 

- Баща ти ми каза, че си роден за хирург. Не го взех на сериозно. Но съм грешал! 

Докато двамата излизахме от каюткомпанията, за малко щях да се търкулна по 
палубата. Корабът се люлееше както надлъжно, така и настрани, и то по-силно от 
всякога. Времето бе започнало да се влошава от сутринта, гъсти облаци покриха 
небето, надигна се остър вятър - макар и да бе още задушно. 

- Пророците на времето предвещават буря -каза докторът. - Те най-често грешат, но 
днес все пак е петък, 13! 

Мина ми през ум, че трябва да видя къде да преспя! 

Казах на господин Селдън, че съм оставил сандъка си в лечебницата. Той предложи, 
ако искам, да преспя там. Труден избор. Беше истинско удоволствие да се спи в 
лодката, но може би нямаше да е толкова приятно по време на буря. В лечебницата щях 
да съм на сухо - но това бе единственото предимство. Все пак имам още един час, за да 
реша дали да бъде лодката (39) или лечебницата (41). 

Сведенията, изложени по-долу, се основават на записки в корабния журнал на френския боен кораб Ви дьо Кале. 
Журналът се пази в архивите на Музея по военноморска история в Париж. 


В дванадесет часа по пладне на 12 юли 1805 година Ви дьо Кале се изтегли от 
битката с британския кралски кораб Велиант. Загрижен да не бъде преследван или 
въвлечен във втори сблъсък, френският командир пое курс на югоизток. 


Сутринта на следващия ден Ви дьо Кале се върна към предишния си курс, тъй като 
Велиант повече не бе забелязан. Командирът бе убеден, че поне стотина мили вече 
делят двата платнохода. 

За курса и бързината на Велиант след битката може само да се гадае, но скоростта и 
курсът на Ви дьо Кале са известни. Напълно е възможно около полунощ в нощта на 13 
юли двата кораба да са били всъщност на разстояние от двадесет и пет мили помежду 
си, като Велиант се е намирал почти право на север от Ви дьо Кале. 

В Журнала на Ви дьо Кале е записано, че в дванадесет без четвърт през нощта на 13 
юли докато плавали в силна буря, корабните вахтени съобщили, че виждат зарево 
ниско над северния хоризонт. Отпърво светлината била ярка и бяла на цвят, но бързо 
преминала в жълто, а после в червено и за не повече от четвърт час напълно изчезнала. 

Бурята угихнала около шест на следкащата утрин. В единадесет часа същата сутрин 
Ви дьо Кале се натъкнал на носени от вълните останки. Изглеждали скорошни - макар 
че по тях нямало ясни следи от обгаряне. Възможно е това да са били доказателства за 
експлозия и пожар на борда на кралския кораб Велиант, но не са намерени никакви 
оцелели корабокрушенци. 


Единствено сигурно е, че Велиангп е видян за последен път по времето, когато Ви дьо Кале е напуснал битката. 
Корабът така и не е акостирал в никое пристаните. Съществуването на части от журнала на Велиант, както и 
страници от дневника - по които няма следи от измокряне - подсказва, че част от екпажа му е оцелял. Ако е така, ние 
не знаем какво е станало с тях и дали сред оживелите е били авторът на дневника. 

С наближаването на осем часа същата вечер „Изгасете светлините” не отбелязваше 
просто опреде-лено време от денонощието. Когато се покатерих в лодката, почти се бе 
стъмнило, а небето - надвис-нало от гъсти сиви облаци. Бурята нямаше да ни се 
размине. Можех да се подслоня в лечебницата, но имах силно предчувствие, че през 
следващите четири часа ще се случи нещо необикновено. На днешния ден, точно преди 
шест години, един човек бе умрял от ужасяваща смърт сред десетте кораба В 
Английско пристанище. Четирима души, свързани по някакъв начин с онази ескадра, 
бяха намерили своята смърт на борда на Велиант. Дали зачеркнатите кораби в 
намерения от мене списък не означават, че останалите петима са умрели преди това 
другаде? Все пак несвързаната със случая смърт, както и липсващият моряк, не ми 
даваха мира. 

Чух как господин Къминс се качи на квартердека. Познах го по гласа, когато 
заговори един от дежурните на щурвал. Лежах В лодката и чаках - макар и да не знаех 
какво точно! На всеки половин час удряше камбаната - комендантът на кораба и 
корабните полицаи правеха своята обиколка. От време на време лейтенантът се 
провикваше към наблюдателните постове по върховете на мачтите, за да се убеди, че не 
спят, и караше някой от дежурните на щурвал да погледне в нактоуза и да съобщи на 
глас отчетения от компаса курс. Но вече имаше нещо странно. Пехотинецът, който 
тряббаше да е на стража пред камбуза, стоеше с пясъчния часовник на квартердека при 
лейтенанта, като се отделяше всеки половин час, само колкото да удари корабната 
камбана. 

Въпреки това навярно съм задрямал. Следващото ми усещане бе, че съм внезапно 
разбуден, а в главата ми се разиграва сцена, която не можеше да бъде друго освен сън. 
Отново наблюдавах погребението в морето, на което бях свидетел преди три седмици. 
До мен стоеше господин Селдън. Докато гледахме как плъзгат телата във водата, той 
рече: „Само двама от тях са истински. Третата койка е пълна с парцали и сланина от 
камбуза - за да придобие тежест и вид на тяло”. 


Сцената избледня, но думите останаха - ясно запечатани в съзнанието ми. Никой не 
липсваше! А човекът, убит от оръдието, нямаше никаква връзка с десетте кораба, 
защото е станал жертва на непредвиден нещастен случай! Канбаната бе била пет пъти. 
Оставаха още двама, осъдени да умрат. Единият загина по време на сражението. Значи 
предстоеше още една смърт! 

Въздухът стана по-задушен и от преди. Небето над мен се раздра от светкавици и 
дълъг глух тътен на гръмотевица. Но чух и друг звук (40)! 

Хората на квартердека също го бяха чули. Един от дежурните на щурвал каза на 
лейтенанта: 

- Чувал съм го само веднъж - и мислех, че е за последен път. Това е „Марш на 
виновника” и се изпълнява, докато моряк е бит от флотата. Мнозина го наричат 
„Барабан на смъртта”! 

Последва още една светкавица. 

- И бог да ни е на помощ, сър, сега го изпълнява самата Смърт! Чува се откъм бака - 
а там няма жива душа! 

Бавният тържествен ритъм на барабана отекваше ясно - дори сред гръмотевиците. 
Изправих се в полуседнало положение в лодката. Макар светкавици да проблясваха 
непрекъснато в небето, все още нямаше дъжд. Бакът бе осветен сякаш от дневна 
светлина - и най-затънтеното кътче се виждаше като на длан. Но дежурният бе прав. 
Бакът беше пуст! 

Обръщайки се в лодката, видях как лейтенантът извади сабята си и тръгна напред. 
Пехотинецът понечи да го последва, но лейтенантът го спря с махване на ръка. Той 
закрачи сам, минавайки с решителна стъпка край свитата ми в лодката фигура. Стигна 
до бака, поколеба се, сетне направи три крачки напред. Но барабанът бе млъкнал! 

- По-далече не ходете, господин Къминс... сър! 

Беше Иванс - застанал на горната оръдейна палуба, близо до камбуза, но достатъчно 
назад, за да може да вижда лейтенанта през отвора на „кръста” над него. Господин 


Къминс се обърна. 

- На ваше място не бих отивал по-нататък. В комина на камбуза зад вас има три 
гюлета, внимателно свързани със спусъка на едно от оръдията, готово да гръмне всеки 
момент. Няма смисъл да търсите връвта, с която ще дръпна спусъка. Тя минава през 
комина, излиза през вратичката на печката - а краят й здраво стискам аз. 

Други също бяха чули звуците - виждах и чувах раздвижване на горната оръдейна 
палуба. Иванс продължи: 

- А ако някой замисли да ме спре, една крачка напред - и ще дръпна връвта. 
Застреляйте мен, ако искате - но ако падна, най-вероятно ще дръпна и връвчицата със 
себе си. 

Като че ли никой нищо не можеше да направи - не и без да взриви първия лейтенант, 
ас него и част от кораба. Иванс знаеше това. Господин Къминс също. Можеше да има 
само една причина, поради която Иванс все още не бе дръпнал връвта - поне засега 
(44)! 

За пръв път от началото на пътуването ни „Изгасете светлините” не означаваше 
просто определено време от денонощието. Наистина вече съвсем се стъмваше. Нямаше 
да се разминем с бурята. 

Почувствах се доволен, че пророците на времето се бяха оказали прави, а аз бях 
решил да пренощувам в лечебницата. Това беше място, което иначе не бих избрал. 
Както навсякъде по орлопдека - почти под нивото на ватерлинията - проветряването 
тук бе лошо. Във въздуха се носеше нещо от зловонието на трюма, но примесено с цял 
куп други удивителни миризми от шишенцата и кутиите, подредени по стените на 
лечебницата - ла-вандулов спирт, терпентин, амонячен разтвор, камфор, анасон. Тези 
няколко различих сред сто-тинте лекарства. Заради влошаващото се време дори и 
малките илюминатори, през които се процеждаше светлина и въздух, бяха затворени. 
Въпреки Възможното неодобрение на господин Траск, че прахосвам неговите 
„вощеници”, оставих фенера да свети - уверен, че светлината му остава невидима за 
евентуални вражески кораби. 

Нямаше къде да се спи, освен на пода. За разлика от висящата на въжета койка или 
дори лодката, тук нямаше нищо, което да притъпи люшкането на кораба. А то ставаше 
все по-осезаемо с напредването на нощта. Още нямаше полунощ, вероятност-та да 
заспя бе малка и мислите ми неусетно се насочиха отново към загадката - загадка, 
свързана по някакъв начин със събитията в Английско пристанище, разиграли се точно 
преди шест години на днешния ден. 

Малко след единадесет бурята избухна не на шега. Сред звуците на кораба, докато се 
люшкаше и пореше надигащите се вълни, чух и тътен на гръмотевица. Постепенно този 
тътен стана толкова мелодичен, че след известно време не можех да повярвам на ушите 
си. Приличаше на барабанен марш - но не бързият, раздвижен ритъм, който чух по 
време на „Бойна тревога”, а провлачен и тържествен - почти като на погребение. 

Опирайки се на каквото ми падне, за да не падна, отворих вратата и излязох от 
лечебницата. Палубата бе пълна с моряци. 

- Казвам ти, той е! - извика някой. - Това е маршът „Барабан на смъртта”! 

Грохотът, който в този миг се разнесе над нас, не беше от гръмотевица. Явно бе 
взрив. От горните палуби се чуха крясъци - сред тях и задъхани викове „Пожар! Пожар 
на борда!" (38) 


Джордж се приземи право върху главата под него. Единствената ръка на Иванс се 
стрелна нагоре, за да напипа „нещото”, което сега седеше върху темето му. Връвта бе 
паднала на палубата. Някъде отдолу изсвистя куршум от мускет, после втори. Иванс 
рухна, а Джордж се втурна встрани, навярно уплашен не на шега. 

Половин час по-късно гюретата и спусъкът бяха обезвредени и махнати от комина на 
камбуза. Там открихме и други неща. Печката бе така изработена, че имаше две огнища 
- едното за два казана, а другото - за един. Заради оределия екипаж на Велиант Иванс 
бе предложил по-малкото огнище изобщо да не се пали. Тъй като това щеше да 
икономиса дърва за горене - предложението му бе посрещнато с одобрение. Скрит в 
неизползваното огнище и вентилационната тръба открихме корабната камбана и един 
барабан - двата изчезнали от трюма предмета. Коминът създаваше съвършена илюзия, 
че всеки звук, произведен на някой от двата инструмента, идва от самия бак. Именно по 
време на тези разкрития - и докато бурята все още бушуваше вахтените наблюдаваха 
необикновена гледка ниско на южния хоризонт. Заревото, започнал като ярка бяла 
светлина, преминало през жълто, сетне през червено и за кратко време изчезнало. 
Офицерите решиха, че е експлозия или пожар - вероятно на борда на Ви дьо Кале, 
където при напускане на битката предния ден бе забелязан пожар. И дума не можеше 
да става да се връщаме да прибираме корабокрушенци. Бурята се влошаваше и Велиант 
- стар кораб, чиято дървения бе започнала на места да прогнива, а корпусът му бе доста 
разнебитен в резултат от понесените по време на боя повреди - нямаше избор, освен да 


насочи нос право срещу бурята, която се носеше от север. 

Кралският кораб Велиант така и не стига до суша. В журнала на Ви дьо Кале се среща описание на странното 
зарево забелязано по същото време и от Велиант. Но от позицията на Ви дьо Кале заревото се е виждало на север. 
Това очевидно не е бил горящият Велиант, а трети неизвестен кораб или някакъв странен електрически ефект от 
бурята. По-вероятно е Велиант - стар и разнебитен - просто да е потънал някъде из моретата. 

Съществуването на части от журнала и дневника подсказват, че е имало оцелели, но нито тяхната съдбата, нито 


самоличността им е известна (43) 

Дневникът и корабният журнал се появяват на един лондонски търг през 1907 
година. Те са придружени с писмен разказ за случилото се в Английско пристанище 
през юли 1799 година. Историята на документите е неизвестна, но това, което следва, е 
кратък преразказ на описаните събитията, разиграли се в Английско пристанище 

Ескадра от десет британски бойни кораба под командването на контраадмирал сър 
Бринсли Мъсгрейв на борда на флагманския кораб Озирис стои на котва в Английско 
пристанище на остров Антигуа от месец май 1799 година. 


На 12 юли, четвъртък, един обикновен моряк -Томас Иванс - служещ на кораба 
Конкуест, удря офицер - уурсант на име Джеймс Къминс. В своя защита Иванс изтъква, 
че Къминс незаслужено го е тормозел, като съзнателно го е провокирал да реагира по 
този начин. Оправданията на Иванс очевидно не са взети под внимание и той е осъден 
от командира на Конкуест - Капитан Стрътър да бъде бит от цялата флота, като на 
всеки кораб трябва да получи по петдесет камшични удара. 

Такова тежко наказание обикновено се изпълнява на етапи през продължителен 
период от време, но сухият сезон в Антигуа е свършил и - по мнението на всички - 
оставането тук по време на дъждовете, носещи епидемии от жълта треска, би 
означавало смърт. Мъсгрейв вече е дал сигнал на ескадрата да се подготви за 
отплаване. Стрътър, решен да види наказанието на Иванс изпълнено, издава заповед 
виновникът да получи всичките 500 удара в един ден - петък, 13 юли 1799 година. 

Наказанието започва с традиционната церемония. 

- Иванс е завързан в най-голямата лодка на Конкуест, в която се намират също 
лекарят, комендантът на кораба и барабанчикът. Присъстват и лодки от другите кораби 
като свидетели на наказанието. Първите петдесет камшика са нанесени от помощник- 
боцманите на Конкуест. След това главната лодка и придружаващите я лодки се 
отправят към следващия кораб под ударите на корабната камбана, която бие на всяка 
половин минута, и под звуците на барабана, който свири „Марш на виновника”. 

На петия кораб лекарят прави опит да прекрати наказанието, но получава отказ. При 
пристигането на десетия кораб той констатира, че Иванс е мъртъв. Стрътър заповядва 
последните петдесет камшика да се ударят на трупа му. 

Две седмици по-късно Мъсгрейв умира от жълта треска. При завръщането си в 
Англия през 1800 година Стрътър подава оставка и умира от пневмония през 1803. 

Документите са предоставени за продажба на лондонския търг като част от 
наследството на една фамилия на име Селдън. 

- Или дърпай връвта, или върви по дяволите - кажи си каквото имаш за казване и да 
приключваме! 

- Търпение! - бе отговорът на Иванс. - Ако някои хора бяха имали търпение преди 
шест години, брат ми Томас можеше да е още жив днес. Да. той имаше брат, господин 
Къминес - брат, който служеше като помощник-топчия на борда на Айзис - и който стана 


свидетел на това как се удариха петдесет камшика на трупа на брат му. 

- Имам вина - отбърна лейтенантът, - но не за това. 

- Не е справедливо, ще кажете. Имаше време, когато жадувах за справедливост. 
Справедливо щеше да е да убия капитан Стрътър - който определи наказанието. Но той 
взе, че умря сам. Тогава реших да се задоволя с по-простичко отмъщение - по един 
живот от всеки от десетте кораба. Пет години ми трябваха, за да се справя с първите 
петима - а после изгубих едната си ръка и едното си око - и се озовах в болницата на 
Барбадос. Мислех, че с мене е свършено! 

- Мога да ти спестя останалото - отвърна господин Къминс. - Разбрал си, че съм на 
борда на Велиант, и доброволно си постъпил като готвач. Откраднал си регистъра и си 
открил. че на кораба има поне по един човек от всеки от останалите четири кораба. 
Първият си блъснал зад борда в мъглата. Вторият бе пехотинецът пред вратата на 
камбуза. Убил си го, намерил си време да върнеш регистъра в каютата ми - макар и да 
си го оцапал с кръв, сетне си се върнал при камбуза. Застрелял си помощник-боцмана с 
пушката на пехотинеца и си измислил историята за неговото нападение. Но после си 
решил, че може би започвам да се досещам. Матросът, убит от отскубналото се оръдие, 
ти е осигурило удобно отвличане на вниманието - един труп зарит в трюма, и един 
фалшив труп, погребан в морето. Това ти е дало възможност да прободеш деветия 
човек по време на боя. 

- И оставате само вие, господин Къминс - преди шест години курсант Къминс, 
младият дявол, който правеше черен живота на горкия ми брат, докато накрая той не 
издържа и ви удари. 

По бимсовете, които пресичаха „кръста”, пълзеше нещо - нещо малко и космато - 
Хорацио! Той бе точно над главата на Иванс. Боях се да извикам. От изненада Иванс 
можеше да дръпне връвта. Но ако можех да накарам мангустата да скочи върху главата 
му, дали той нямаше - по инстинкт - да се хване за главата - и да изпусне връвта? Нямах 
какво да губя. Но с кое име да го извика - Хорацио (38) или Джордж (42)? 

КНИГА, В КОЯТО ГЕРОЯТ СМ ТИ 


ТЪРСЕТЕ 


ОГНЕНА ПУСТИНЯ 


от Любомир Николов 


Ще успееш ли да освободиш сънищата на хората, пленени от злия магьосник 
Агамор? 


БАРАБАН НА СМЪРТТА 
от Алан Шарп 


Ще съумееш ли да спасиш жертвата на едно ужасяващо отмъщение? 


ОЧАКВАЙТЕ 


УЖАС В ЧЕТВЪРТОТО ИЗМЕРЕНИЕ 
от Алан Шарп 


С машината на времето се впускаш във 
вълнуващо и зловещо приключение. 
Ще съумесеш ли да надхитриш лудия 
император Нерон? Ще успееш ли да 
избягаш от опасностите 
на праисторическото време? 
Посегни към селектора на времевите зони и 
напрегни усилия! 


ОСТРОВ НА ВЪЗКРЪСНАЛИТЕ МЪРТВИ 
от Алан Шарп 


Вуду, зомбита, археологическа експедиция 
на Бахамските острови - това е новото ти 
приключение. Ще успееш ли да спреш 
отприщването на ужасяващи 
свръхестествени сили на 
„Мъдреца" Сейбъл? Ще съумееш ли да 
удържиш отмъстителните орди на Острова 
на възкръсналите мъртви? 


КОНКУЕСТ П 
от Алан Шарп 


Годината е 2066. На планетата Земя е 
избухнала атомна война. Ти и твоите 
спътници сте се оттеглили в космоса на 
борда на Конкуест П. 

Търсейки безопасност на други планети, 
ще успееш ли да намериш убежище, да 
превъзмогнеш халюцинациите, да надвиеш 
мутантите и да спасиш Земята? 


Книгите-игри са различни, защото ТИ, 


читателю, решаваш хода на действието. 
След няколко месеца е битката при нос Трафалгар. 
Кралският кораб Велиант е част от ескадрата на 
адмирал Нелсън, която отплава от остров Барбадос 
за Англия. Като пасажер на кораба ти ставаш 


свидетел на това как един по един умират хора - 
и то не от естествени причини. Преди смъртта си, 
всяка от жертвите чува „Барабана на смъртта”. 
Ще успееш ли да разрешиш тази загадКа на моретата? 
Ще се намери ли убиецът преди следващата жертва? 


